### Διαδικασία ΔΙΙ\_12\_ΚΕ: Ανάκληση Απόφασης Χρηματοδότησης

**1. Σκοπός**

Ο σκοπός της διαδικασίας είναι η ανάκληση της Απόφασης Χρηματοδότησης από την ΔΑ, είτε κατόπιν σχετικής αίτησης του Δικαιούχου, είτε κατόπιν επαλήθευσης της ΔΑ, είτε κατόπιν εφαρμογής σχετικής απόφασης.

**2. Πεδίο εφαρμογής**

Η διαδικασία εφαρμόζεται στις περιπτώσεις Πράξεων κρατικών ενισχύσεων οι οποίες αφορούν δράσεις επιχειρηματικότητας, όπου:

* είτε δηλώνεται από το Δικαιούχο αδυναμία υλοποίησης της Πράξης,
* είτε προβλέπεται ως κύρωση λόγω μη τήρησης όρων της απόφασης χρηματοδότησης.
* είτε επιβάλλεται κατόπιν ελέγχου εθνικών ή ευρωπαϊκών ελεγκτικών οργάνων

Διευκρινίζεται ότι δεν αφορά σε πράξεις κρατικής ενίσχυσης υποδομών.

Σε περίπτωση που η ΔΑ, βάσει του άρθρου 123 του Καν. 1303/13, αναθέτει σε Ενδιάμεσο Φορέα (ΕΦ) την άσκηση αρμοδιοτήτων διαχείρισης μέρους του Ε.Π. ή συγκεκριμένα καθήκοντά της, που αφορούν στην παρούσα διαδικασία, οι σχετικές υποχρεώσεις που αναλαμβάνει ο ΕΦ περιλαμβάνονται στην Απόφαση Ορισμού του (βλ. *Διαδικασία ΔV\_1. «Ορισμός Ενδιάμεσου Φορέα»* και *Έντυπο Ε.V.1\_KE\_1α*), ενώ η άσκησή των αρμοδιοτήτων του παρακολουθείται από τη ΔΑ σύμφωνα με τη διαδικασία *ΔV\_2 «Παρακολούθηση Ενδιάμεσου Φορέα».*

**3. Θεσμικό Πλαίσιο**

* Κανονισμός (ΕΕ) 1407/2013 της 18ης Δεκεμβρίου 2013, σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας (de minimis).
* Κανονισμός (ΕΕ) 651/2014 της 17ης Ιουνίου 2014, για την κήρυξη ορισμένων κατηγοριών ενισχύσεων ως συμβατών με την εσωτερική αγορά κατ’ εφαρμογή των άρθρων 107 και 108 της Συνθήκης (Απαλλακτικός)
* Σχετικές ανακοινώσεις και Κατευθυντήριες Γραμμές της ΕΕ
* Κανονισμός (ΕΚ) 1303/2013
* Νόμος 4314/2014
  + Άρθρα 14,15, 47, 57,
* Καν. 1303/2013: άρθρο 143
* ΥΑ 81986/ EΥΘΥ712 /31.7.2015, ΦΕΚ(Β)1822, Υπουργική Απόφαση Συστήματος Διαχείρισης
* ΚΥΑ Δημοσιονομικών Διορθώσεων

**4. Περιγραφή**

* 1. **Διαλειτουργικότητα Πληροφοριακών Συστημάτων ΟΠΣ και ΠΣΚΕ**

Για τη συνεκτική λειτουργία των Πληροφοριακών Συστημάτων ΠΣΚΕ και ΟΠΣ ΕΣΠΑ, τη μείωση του διοικητικού φόρτου και την ελαχιστοποίηση της πιθανότητας σφαλμάτων/καθυστερήσεων, από τις Υπηρεσίες της ΕΑΣ έχει πραγματοποιηθεί εκ των προτέρων αντιστοίχιση των κοινών πεδίων των εντύπων που υποστηρίζει το κάθε πληροφοριακό σύστημα. Όταν τα πεδία αυτά οριστικοποιούνται ή επικαιροποιούνται στο ΠΣΚΕ, μέσω της διαλειτουργικότητας των δύο συστημάτων, τα στοιχεία τους παρέχονται άμεσα και στο ΟΠΣ ΕΣΠΑ.

Όσον αφορά στην παρούσα διαδικασία, ενημερώνεται στο ΟΠΣ το *Ε.ΙΙ.1\_2 Δελτίο Παρακολούθησης και Αξιολόγησης Προόδου Πράξης*, το *Ε.ΙΙ.7\_5* *Δελτίο Καταχώρισης Διορθώσεων (ΔΚΔ)*, και κατά περίπτωση, η Απόφαση Ένταξης Πράξεων.

Η ΔΑ έχει την υποχρέωση να εξειδικεύσει το γενικό εγχειρίδιο χρήσης του Πληροφοριακού Συστήματος Διαχείρισης Κρατικών Ενισχύσεων (ΠΣΚΕ) που έχει εκδοθεί από την ΕΥΚΕ, ανάλογα με το περιεχόμενο της κάθε Πρόσκλησης (μέτρο ενίσχυσης). Η ΔΑ έχει την υποχρέωση να παρέχει υπηρεσίες επιχειρησιακής υποστήριξης των χρηστών του ΠΣΚΕ (help desk) καθ’ όλο το διάστημα υλοποίησης της Πράξης.

* 1. **Ενεργοποίηση διαδικασίας ανάκλησης της απόφασης χρηματοδότησης από τον Δικαιούχο**

Η διαδικασία ανάκλησης της Απόφασης Χρηματοδότησης Πράξης δύναται να ενεργοποιηθεί:

* εφόσον, πριν τη λήξη του εγκεκριμένου χρονοδιαγράμματος υλοποίησης, ο Δικαιούχος υποβάλει προς τη ΔΑ μέσω του ΠΣΚΕ επιστολή/ έντυπο παραίτησης με την οποία δηλώνει αδυναμία υλοποίησης της Πράξης
* εφόσον προβλέπεται ως κύρωση λόγω μη τήρησης όρων της απόφασης χρηματοδότησης. Ενδεικτικά η διαδικασία ενεργοποιείται όταν διαπιστώνεται:
* η παρέλευση του χρόνου υλοποίησης της επένδυσης
* η αδυναμία επαλήθευσης του φυσικού αντικειμένου της Πράξης
* αδυναμία στην πιστοποίηση του οικονομικού αντικειμένου και της επιλεξιµότητάς του, µε βάση τα πρωτότυπα παραστατικά και λοιπά δικαιολογητικά και στοιχεία τεκμηρίωσης
* η αδυναμία επιβεβαίωσης ύπαρξης επαρκούς διαδρομής ελέγχου
* σε περίπτωση μη συμμόρφωσης του Δικαιούχου προς συστάσεις διοικητικής ή επιτόπιας επαλήθευσης της ΔΑ, ή άλλης αρμόδιας εθνικής ή ευρωπαϊκής αρχής
* εφόσον επιβάλλεται κατόπιν ελέγχου εθνικών ή ευρωπαϊκών ελεγκτικών οργάνων
  1. **Έκδοση απόφασης ανάκλησης της απόφασης χρηματοδότησης**

Η Απόφαση Ανάκλησης της Απόφασης Χρηματοδότησης Πράξης εκδίδεται από το αρμόδιο Όργανο έκδοσης της αρχικής Απόφασης Χρηματοδότησης Πράξης κατόπιν εισήγησης της ΔΑ και κοινοποιείται στο Δικαιούχο της ενίσχυσης. Τα σχετικά έγγραφα καταχωρίζονται στο ΠΣΚΕ και αρχειοθετούνται στο Φάκελο Πράξης με ευθύνη της ΔΑ και ενημερώνεται το ΟΠΣ.

Εφόσον διαπιστωθεί ότι ο συνολικός προϋπολογισμός των πράξεων μειώνεται σε ποσοστό άνω του 20%, η Απόφαση Ένταξης Πράξεων τροποποιείται με ευθύνη της ΔΑ, σύμφωνα με τη *Διαδικασία ΔΙ\_2\_ΚΕ: Επιλογή και έγκριση πράξης (πράξεις ΚΕ)*.

* 1. **Έκδοση και κοινοποίηση απόφασης ανάκτησης**

Στην περίπτωση που έχει καταβληθεί ποσό δημόσιας συνεισφοράς, αυτή αναφέρεται στην Απόφαση Ανάκλησης με κατάλληλη τεκμηρίωση και αναφορά των διατάξεων που παραβιάστηκαν και προτείνεται ανάκτηση των ποσών που έχουν καταβληθεί αχρεωστήτως ή παρανόμως, οπότε ενεργοποιείται η *Διαδικασία ΔΙΙΙ\_2: Ανάκτηση αχρεωστήτως ή παρανόμως καταβληθέντων ποσών*.

Η ΔΑ εισηγείται στο Γενικό ή Ειδικό Γραμματέα ή Περιφερειάρχη ή άλλο αρμόδιο όργανο κατά τα προβλεπόμενα στο άρθρο 7 της ΚΥΑ Δημοσιονομικών Διορθώσεων, την έκδοση Απόφασης Ανάκτησης.

Η Απόφαση Ανάκτησης κοινοποιείται στο Δικαιούχο με συστημένη επιστολή ή/και με απόδειξη παραλαβής, στην Αρχή Ελέγχου και στην Αρχή Πιστοποίησης.

Η Απόφαση Ένταξης Πράξεων, σύμφωνα με τη *Διαδικασία ΔΙ\_2\_ΚΕ: Επιλογή και έγκριση πράξης (πράξεις ΚΕ)*, τροποποιείται με ευθύνη της ΔΑ, όταν διαπιστωθεί ότι ο συνολικός προϋπολογισμός των πράξεων μειώνεται σε ποσοστό άνω του 20%.

**5. Σχετικά Έγγραφα**

Στην παρούσα Διαδικασία χρησιμοποιούνται τα έντυπα άλλων διαδικασιών:

|  |  |
| --- | --- |
| **Κωδικός** | **Περιγραφή** |
| Ε.II.1\_2  Ε.ΙΙ.7\_4  Ε.ΙΙ.7\_5 | Δελτίο Παρακολούθησης & Αξιολόγησης Προόδου Πράξης (πράξεις πλην ΚΕ)  Απόφαση Δημοσιονομικής Διόρθωσης/ Ανάκτησης  Δελτίο Καταχώρισης Διορθώσεων (ΔΚΔ) |

**6. Διάγραμμα ροής**