## Διαδικασία ΔΙΙΙ\_3: Αναφορά Παρατυπιών στην ΕΕ

**1. Σκοπός**

Σκοπός της διαδικασίας είναι η αναφορά παρατυπιών και υπονοιών απάτης[[1]](#footnote-1) στην Επιτροπή.

**2. Πεδίο εφαρμογής**

Η παρούσα διαδικασία αφορά σε κάθε παρατυπία συνεισφοράς από τα Ταμεία μεγαλύτερης των 10.000 ευρώ, που έχει αποτελέσει αντικείμενο μιας πρώτης διοικητικής ή δικαστικής πράξης διαπίστωσης, εξαιρουμένων των περιπτώσεων που αναφέρονται στο δεύτερο εδάφιο της παρ. 2 του άρθρου 122 του Καν 1303/2013.

Επίσης, αφορά σε κάθε υπόνοια απάτης, δηλαδή «σε κάθε παρατυπία που οδηγεί στην έναρξη διοικητικής ή δικαστικής διαδικασίας σε εθνικό επίπεδο, ώστε να καθοριστεί η ύπαρξη συμπεριφοράς εκ προθέσεως (δόλου) και ιδίως απάτης».

**3. Θεσμικό Πλαίσιο**

* Κανονισμός (ΕΚ) 1303/2013: Άρθρο 122, παρ. 2
* Κατ’ εξουσιοδότηση Κανονισμός (ΕΕ) C(2015) 4539 final για τη συμπλήρωση του Καν. (ΕΕ) αριθ. 1303/2013, με ειδικές διατάξεις για την υποβολή έκθεσης παρατυπιών όσον αφορά το ΕΤΠΑ, το ΕΚΤ, το ΤΣ και το ΕΤΘΑ.
* Εκτελεστικός Κανονισμός (ΕΕ) της Επιτροπής περί καθορισμού της συχνότητας και του μορφότυπου της έκθεσης παρατυπιών, δυνάμει του Καν. (ΕΕ) 1303/2013, όσον αφορά το ΕΤΠΑ, το ΕΚΤ, το ΤΣ και το ΕΤΘΑ.
* Νόμος 4314/2014, Μέρος Α, άρθρο 22

**4. Περιγραφή**

* 1. **Υποβολή Αρχικής Έκθεσης Παρατυπιών** 
     1. Προετοιμασία Αρχικής Έκθεσης Παρατυπιών – Υποβολή στην ΕΔΕΛ

Για κάθε παρατυπία που εντοπίζεται σε ένα τρίμηνο αναφοράς, η οποία:

* αφενός αφορά ποσό συνεισφοράς από τα Ταμεία μεγαλύτερης των 10.000 € και
* αφετέρου αποτέλεσε αντικείμενο πρώτης διοικητικής ή δικαστικής πράξης διαπίστωσης,

συμπληρώνεται *Αρχική Έκθεση Παρατυπιών*, σύμφωνα με το μορφότυπο του Εκτελεστικού Κανονισμού, στην οποία αποτυπώνονται οι πληροφορίες που περιγράφονται στο άρθρο 3 του κατ’ εξουσιοδότηση Κανονισμού (ΕΕ) C(2015) 4539 final.

Η ΔΑ αποτυπώνει στην *Αρχική Έκθεση* τις παρατυπίες έχει εντοπίσει η ίδια το τρίμηνο αναφοράς.

Οι ΕΦ ή/και η ΑΠ συμπληρώνουν στην *Αρχική Έκθεση* (ίδιο μορφότυπο)*,* τις αντίστοιχες πληροφορίες για τις παρατυπίες που έχουν εντοπίσει το τρίμηνο αναφοράς και αποστέλλουν την *Έκθεση* στην αρμόδια ΔΑ του Επιχειρησιακού Προγράμματος, το αργότερο 20 ημερολογιακές ημέρες μετά το τέλος του τριμήνου αυτού.

Στην *Αρχική Έκθεση* καταγράφονται και οι περιπτώσεις υπόνοιας απάτης *(Διαδικασίες ΔVIII\_2* *Εξέταση ενδείξεων απάτης και αναφορά υπονοιών απάτης* και *ΔVIII\_3 Υποδοχή και εξέταση καταγγελιών).*

Η ΔΑ προβαίνει σε μία συγκεντρωτική *Αρχική Έκθεση Παρατυπιών,* με όλα τα στοιχεία παρατυπιών και υπονοιών απάτης που έχουν καταγραφεί από την ίδια, τους ΕΦ, την ΑΠ και την υποβάλλει στην ΕΔΕΛ το αργότερο 30 ημερολογιακές ημέρες μετά το τέλος του τριμήνου αναφοράς.

Παράλληλα, η ΕΔΕΛ αποτυπώνει στο ίδιο μορφότυπο *Αρχικής* *Έκθεσης* τις παρατυπίες και υπόνοιες απάτης που έχει εντοπίσει η ίδια (ως Αρχή Ελέγχου).

Όσον αφορά τις παρατυπίες και υπόνοιες απάτης που έχουν εντοπιστεί από άλλες εθνικές ελεγκτικές αρχές/ όργανα στο τρίμηνο αναφοράς, η αντίστοιχη ενημέρωση της ΕΔΕΛ (με συμπλήρωση της *Αρχικής Έκθεσης*) γίνεται μέσω της Γενικής Γραμματείας για την Καταπολέμηση της Διαφθοράς (AFCOS).

* + 1. Υποβολή Αρχικής Έκθεσης Παρατυπιών στην Επιτροπή

Η ΕΔΕΛ υποβάλλει στην Επιτροπή τα απαιτούμενα στοιχεία που έχουν συμπληρωθεί από όλες τις ως άνω Αρχές/ φορείς. Η υποβολή/ διαβίβαση γίνεται εντός δυο (2) μηνών από το τέλος κάθε τριμήνου αναφοράς, ηλεκτρονικά, μέσω του ειδικού συστήματος διαχείρισης παρατυπιών (IMS: Irregularity Management System) της Επιτροπής.

Η ΕΔΕΛ τηρεί αρχείο με τις *Αρχικές Εκθέσεις Παρατυπιών*.

* 1. **Υποβολή Έκθεσης Παρακολούθησης Παρατυπιών (follow up)** 
     1. Προετοιμασία Έκθεσης Παρακολούθησης Παρατυπιών – Υποβολή στην ΕΔΕΛ

Η ΔΑ/ ΕΦ, η ΑΠ και η ΕΔΕΛ πρέπει να παρέχουν πληροφορίες για την παρακολούθηση κάθε παρατυπίας και υπόνοιας απάτης που είχε ανακοινωθεί στην Επιτροπή, μέχρι και το κλείσιμό της.

Οι πληροφορίες αυτές αφορούν την εκκίνηση, την ολοκλήρωση ή την παύση διαδικασιών για την επιβολή διοικητικών ή ποινικών κυρώσεων για τις αναφερθείσες παρατυπίες καθώς και σχετικά με το αποτέλεσμα των εν λόγω διαδικασιών. Όσον αφορά τις παρατυπίες για τις οποίες έχουν επιβληθεί κυρώσεις, περιλαμβάνονται πληροφορίες για τα εξής:

* εάν πρόκειται για διοικητικές ή ποινικές κυρώσεις,
* εάν οι κυρώσεις οφείλονται σε παράβαση του ενωσιακού ή του εθνικού δικαίου και λεπτομέρειες σχετικά με τις κυρώσεις,
* εάν διαπιστώθηκε απάτη.

Για το σκοπό αυτό, η ΔΑ/ ΕΦ ή η ΑΠ, αφού λάβει τις σχετικές πληροφορίες, συμπληρώνει την *Έκθεση Παρακολούθησης Παρατυπιών*, σύμφωνα με το μορφότυπο του Εκτελεστικού Κανονισμού, συμπληρώνοντας τα στοιχεία του άρθρου 4 του κατ’ εξουσιοδότηση Κανονισμού (ΕΕ) C(2015) 4539 final.

Η ΔΑ αποτυπώνει στην *Έκθεση Παρακολούθησης Παρατυπιών* τα στοιχεία εξέλιξης παρατυπιών και υπονοιών απάτης που είχε εντοπίσει η ίδια.

Οι ΕΦ ή η ΑΠ συμπληρώνει στην *Έκθεση (ίδιο μορφότυπο)* τα στοιχεία εξέλιξης για τις παρατυπίες και υπόνοιες απάτης που είχαν εντοπίσει και αποστέλλουν την Έκθεση αυτή στην αρμόδια ΔΑ του Επιχειρησιακού Προγράμματος.

Κάθε *Έκθεση Παρακολούθησης Παρατυπιών* που συμπληρώνεται από τη ΔΑ, τους ΕΦ ή την ΑΠ*,* υποβάλλεται στην ΕΔΕΛ από τη ΔΑ.

Για τις παρατυπίες και υπόνοιες απάτης που είχαν εντοπιστεί από την ΕΔΕΛ (Αρχή Ελέγχου), η ΕΔΕΛ συμπληρώνει αντίστοιχη *Έκθεση Παρακολούθησης*.

Όσον αφορά στην εξέλιξη παρατυπιών και υπονοιών απάτης που είχαν εντοπιστεί από άλλες εθνικές ελεγκτικές αρχές/ όργανα, η ενημέρωση της ΕΔΕΛ (με συμπλήρωση της *Έκθεσης Παρακολούθησης*) γίνεται μέσω της Γενικής Γραμματείας για την Καταπολέμηση της Διαφθοράς (AFCOS).

Επισημαίνεται ότι κατά τη διαδικασία αυτή, εξασφαλίζεται ότι η συμπλήρωση και υποβολή κάθε *Έκθεσης Παρακολούθησης* γίνεται το συντομότερο δυνατό από τη λήψη των πληροφοριών για την εξέλιξη μίας παρατυπίας ή υπόνοιας απάτης.

* + 1. Υποβολή Έκθεσης Παρακολούθησης Παρατυπιών στην Επιτροπή

Η ΕΔΕΛ, διαβιβάζει στην Επιτροπή, κάθε *Έκθεση Παρακολούθησης Παρατυπιών*, μέσω του IMS. Η διαβίβαση γίνεται το συντομότερο δυνατό από τη λήψη των πληροφοριών για την εξέλιξη μίας παρατυπίας ή υπόνοιας απάτης.

Η ΕΔΕΛ τηρεί αρχείο με τις *Εκθέσεις Παρακολούθησης Παρατυπιών.*

***Παρατήρηση:***

Σύμφωνα με το δεύτερο εδάφιο της παρ. 2 του άρθρου 122 του Καν 1303/2013, τα Κράτη Μέλη δεν ενημερώνουν την Επιτροπή για παρατυπίες σχετικά με τα ακόλουθα:

α) περιπτώσεις στις οποίες η παρατυπία έγκειται αποκλειστικά στη μη εκτέλεση, εν όλω ή εν μέρει, Πράξης η οποία περιλαμβάνεται στο συγχρηματοδοτούμενο Επιχειρησιακό Πρόγραμμα, λόγω πτώχευσης του Δικαιούχου,

β) περιπτώσεις που γνωστοποιούνται στη ΔΑ/ΕΦ ή στην Αρχή Πιστοποίησης από το Δικαιούχο οικειοθελώς και πριν από τον εντοπισμό της παρατυπίας από τη μία ή την άλλη αρχή, είτε γίνεται πριν είτε μετά την καταβολή της δημόσιας συνεισφοράς,

γ) περιπτώσεις που εντοπίζονται και διορθώνονται από τη ΔΑ/ΕΦ ή την Αρχή Πιστοποίησης πριν να περιληφθεί η οικεία δαπάνη σε δήλωση δαπανών που υποβάλλεται στην Επιτροπή.

**5. Σχετικά έντυπα**

Θα χρησιμοποιηθούν τα μορφότυπα του Εκτελεστικού Κανονισμού για την *Αρχική Έκθεση Παρατυπιών* και την *Έκθεση Παρακολούθησης Παρατυπιών*.

**6. Διάγραμμα ροής**

Βλέπε στην επόμενη σελίδα



1. Σχετικοί ορισμοί περιλαμβάνονται στην Οδηγία: O.VIII.2\_1 Ορισμοί για παρατυπίες και θέματα απάτης [↑](#footnote-ref-1)