## Διαδικασία ΔΙV\_2: Απόδοση Κοινοτικής Συνδρομής

**1. Σκοπός**

Σκοπός της διαδικασίας είναι η είσπραξη από τον Κοινοτικό Προϋπολογισμό, της Κοινοτικής Συνδρομής και η απόδοσή της στους Δικαιούχους.

**2. Πεδίο εφαρμογής**

Η διαδικασία εφαρμόζεται κάθε φορά που πιστώνονται από την Ευρωπαϊκή Επιτροπή οι λογαριασμοί των Προγραμμάτων στην Τράπεζα της Ελλάδος.

**3. Θεσμικό Πλαίσιο**

* Κανονισμός 1303/2013, Άρθρα: 81, 126, 134, 141
* Νόμος 4314/2014

**4. Περιγραφή**

* 1. **Καταβολή Κοινοτικής Συνδρομής από την ΕΕ**

Οι καταβολές από τις Υπηρεσίες της Ευρωπαϊκής Επιτροπής γίνονται σε Ειδικό Λογαριασμό που έχει ανοιχθεί στην Τράπεζα της Ελλάδος, για κάθε Επιχειρησιακό Πρόγραμμα και Ταμείο. Οι πληρωμές καταβάλλονται από την Ευρωπαϊκή Επιτροπή ως ακολούθως:

*Αρχική Προχρηματοδότηση*

Με βάση το άρθρο 81 του Καν. 1303/2013, μετά την έγκριση του Επιχειρησιακού Προγράμματος, η Ευρωπαϊκή Επιτροπή καταβάλλει ένα ποσό προκαταβολής για το σύνολο της περιόδου προγραμματισμού (σε δόσεις). Το ποσό αυτό χρησιμοποιείται μόνο για πληρωμές στους Δικαιούχους και καταβάλλεται άμεσα για το σκοπό αυτό. Η προκαταβολή του άρθρου 81 διαγράφεται εξ’ ολοκλήρου από τους λογαριασμούς της Ευρωπαϊκής Επιτροπής το αργότερο κατά το κλείσιμο του Επιχειρησιακού Προγράμματος.

*Ετήσια Προχρηματοδότηση*

Με βάση το άρθρο 134 του Καν. 1303/2013, εκτός από την αρχική προχρηματοδότηση δίνεται και ετήσια προχρηματοδότηση η οποία εκκαθαρίζεται στο κλείσιμο του ετήσιου λογαριασμού.

*Ενδιάμεσες Πληρωμές*

Στο πλαίσιο των Αιτήσεων Ενδιάμεσης Πληρωμής (άρθρο 126, παρ. (α) του Καν. 1303/2013), σε συνέχεια της διαδικασίας *ΔVII\_1 Κατάρτιση, πιστοποίηση και υποβολή αίτησης πληρωμής*, η Ευρωπαϊκή Επιτροπή καταβάλλει το 90% της αναλογούσας Κοινοτικής Συνδρομής. Σε ότι αφορά στις ενδιάμεσες πληρωμές και με βάση το άρθρο 135 του Καν. 1303/2013, η εκτέλεση μιας ενδιάμεσης πληρωμής από την Ευρωπαϊκή Επιτροπή γίνεται το αργότερο εντός 60 ημερών από την ημερομηνία καταχώρισης της Αίτησης Πληρωμής από την Ευρωπαϊκή Επιτροπή. Η προθεσμία αυτή μπορεί να διακοπεί από την Ευρωπαϊκή Επιτροπή.

*Εκκαθάριση Ετήσιων Λογαριασμών*

Με βάση το άρθρο 139 του Καν. 1303/2013, σε συνέχεια της σχετικής διαδικασίας *ΔVII\_2 Κατάρτιση, πιστοποίηση και υποβολή ετήσιων λογαριασμών* και με την προϋπόθεση ότι οι λογαριασμοί γίνονται αποδεκτοί, η Ευρωπαϊκή Επιτροπή λαμβάνει υπόψη:

* Τα ποσά των λογαριασμών
* Το συνολικό ποσό των πληρωμών που έχει πραγματοποιήσει μέσα στην ίδια λογιστική χρήση το οποίο αφορά το ποσό των ενδιάμεσων πληρωμών που έχει καταβάλει (άρθρο 130, παρ. 1 και άρθρο 24 του Καν. 1303/2013) και το ποσό της ετήσιας προχρηματοδότησης (άρθρο 134 παρ. 2 του Καν. 1303/2013).

Με βάση τα αποτελέσματα της παραπάνω εκκαθάρισης, η Ευρωπαϊκή Επιτροπή καταβάλει τα τυχόν πρόσθετα οφειλόμενα εντός 30 ημερών από την αποδοχή των λογαριασμών.

*Πληρωμή του τελικού υπολοίπου*

Με βάση το άρθρο 141 του Καν. 1303/2013, το τελικό υπόλοιπο καταβάλλεται το αργότερο εντός τριών μηνών από την ημερομηνία αποδοχής των λογαριασμών της τελευταίας λογιστικής χρήσης ή ενός μηνός μετά την ημερομηνία παραλαβής της τελικής έκθεσης (σχετική *Διαδικασία ΔVII\_1 Κατάρτιση, πιστοποίηση και υποβολή αίτησης πληρωμής)*.

* 1. **Είσπραξη Κοινοτικής Συνδρομής. Ενημέρωση της Αρχής Πιστοποίησης.**

Δικαιούχος των λογαριασμών των Προγραμμάτων στην Τράπεζα της Ελλάδος είναι το Υπουργείο Οικονομικών - Γενικό Λογιστήριο του Κράτους.

Η Αρχή Πιστοποίησης ενημερώνεται εγγράφως από το Γενικό Λογιστήριο για την πίστωση των Λογαριασμών των προγραμμάτων στην Τράπεζα της Ελλάδος.

Το ποσό που καταβάλλεται από την ΕΕ αποτελεί έσοδο για ειδικό προορισμό σύμφωνα με το άρθρο 177, παρ. 3 του Δημοσιονομικού Κανονισμού (Καν. 966/2012).

Εφόσον υπάρχουν ποσά προς επιστροφή, η Ευρωπαϊκή Επιτροπή εκδίδει ένταλμα είσπραξης το οποίο εκτελείται, κατά το δυνατόν, με συμψηφισμό των ποσών που οφείλονται στο πλαίσιο μεταγενέστερων πληρωμών στο ίδιο Επιχειρησιακό Πρόγραμμα. Η επιστροφή αυτή δεν αποτελεί δημοσιονομική διόρθωση.

* 1. **Απόδοση Κοινοτικής Συνδρομής στους Δικαιούχους**

Η κατανομή στους Δικαιούχους γίνεται κατόπιν εγγράφου της Αρχής Πιστοποίησης προς το Γενικό Λογιστήριο του Κράτους, η οποία και εκδίδει τις σχετικές εντολές προς την Τράπεζα της Ελλάδος.

Με δεδομένο ότι τα συγχρηματοδοτούμενα έργα προχρηματοδοτούνται με εθνικούς πόρους από το Πρόγραμμα Δημοσίων Επενδύσεων, δικαιούχος των ποσών αυτών είναι κατά κανόνα το Ελληνικό Δημόσιο, μέσω του ΠΔΕ. Στη συνέχεια, εφαρμόζονται οι προβλέψεις της ΚΥΑ 85335/14.08.15 για τον Κεντρικό Λογαριασμό ΕΣΠΑ, όπως κάθε φορά ισχύει.

Σε περίπτωση που δικαιούχος είναι άλλος φορέας εκτός από το Ελληνικό Δημόσιο, τα αντίστοιχα ποσά μεταφέρονται κατόπιν εγγράφου της Αρχής Πιστοποίησης σε λογαριασμό του Δικαιούχου. Η Αρχή Πιστοποίησης ενημερώνεται εγγράφως για τα ποσά τα οποία αποδίδονται στους Δικαιούχους με παράλληλη ενημέρωση όλων των εμπλεκομένων στη διαδικασία.

**5. Σχετικά έντυπα**

-

6. Διά ροής

**6. Διάγραμμα ροής**

Βλέπε επόμενη σελίδα

