## Διαδικασία ΔVΙ\_2: Κατάρτιση και Yποβολή Eτήσιων και Tελικών Eκθέσεων Υλοποίησης

**1. Σκοπός**

Σκοπός της διαδικασίας είναι η περιγραφή του τρόπου σύνταξης της ετήσιας και τελικής έκθεσης υλοποίησης του ΕΠ, η υποβολή της προς έγκριση στην Επιτροπή Παρακολούθησης (ΕπΠα) και η διαβίβασή της στην Ευρωπαϊκή Επιτροπή.

**2. Πεδίο εφαρμογής**

Η παρούσα διαδικασία εφαρμόζεται για κάθε ΕΠ από την αρμόδια ΔΑ.

**3. Θεσμικό Πλαίσιο**

* Κανονισμός (ΕΚ) 1303/2013: άρθρα 46, 50, 111, 125 παρ.2.β
* Κανονισμός (ΕΚ) 1304/2013: άρθρo 19.2, 19.4
* Εκτελεστικός Κανονισμός 207/2015: Παράρτημα V: Υπόδειγμα ετήσιας και τελικής έκθεσης υλοποίησης
* Εκτελεστικός Κανονισμός 821/2014: Παράρτημα Ι: Υπόδειγμα για την υποβολή εκθέσεων σχετικά με τα μέσα χρηματοοικονομικής τεχνικής

**4. Περιγραφή**

* 1. **Συλλογή και επεξεργασία στοιχείων – σύνταξη εκθέσεων υλοποίησης**

Για τη σύνταξη της έκθεσης υλοποίησης του ΕΠ, η ΔΑ συγκεντρώνει έγκαιρα και επεξεργάζεται τα στοιχεία που απαιτούνται για το περιεχόμενο κάθε έκθεσης, βάσει του κανονιστικού πλαισίου και των αντίστοιχων Yποδειγμάτων. Ειδικότερα η ΔΑ:

* λαμβάνει υπόψη τυχόν οδηγίες για τη διαμόρφωση της έκθεσης από την Εθνική Αρχή Συντονισμού ή τυχόν παρατηρήσεις της Επιτροπής που αφορούν την έκθεση του προηγούμενου έτους
* συγκεντρώνει τα απαραίτητα στοιχεία από το ΟΠΣ ή/και προβαίνει σε αιτήματα αναφορών προς την ΕΥ ΟΠΣ
* συλλέγει έγκαιρα τα στοιχεία που συνδέονται με τους δείκτες του ΕΠ και του πλαισίου επίδοσης και είναι υπεύθυνη για τη διασφάλιση της πληρότητας και ποιότητάς τους. Για το σκοπό αυτό συνεργάζεται με την ΕΑΣ και εφαρμόζει τις ρυθμίσεις του Ενιαίου Συστήματος Παρακολούθησης Δεικτών, όπως ισχύει κάθε φορά
* ενημερώνει τους ΕΦ του ΕΠ [στην περίπτωση που έχουν εκχωρηθεί αρμοδιότητες σε Ενδιάμεσο Φορέα] για την έγκαιρη αποστολή εκ μέρους τους των απαραίτητων στοιχείων στη ΔΑ
* επεξεργάζεται τα παραπάνω στοιχεία.

Με βάση την επεξεργασία των στοιχείων προόδου του ΕΠ και χρησιμοποιώντας το *Υπόδειγμα ετήσιας και τελικής έκθεσης υλοποίησης* και το *Υπόδειγμα για την υποβολή εκθέσεων σχετικά με τα μέσα χρηματοοικονομικής τεχνικής,* η ΔΑ διαμορφώνει το τελικό κείμενο της έκθεσης για την περίοδο αναφοράς.

Σημειώνεται ότι η ειδική έκθεση η οποία καλύπτει τις πράξεις που περιλαμβάνουν τα μέσα χρηματοοικονομικής τεχνικής υποβάλλεται υπό τη μορφή Παραρτήματος στην ετήσια έκθεση υλοποίησης του ΕΠ.

* 1. **Υποβολή εκθέσεων στην ΕπΠα του ΕΠ**

Η Διαχειριστική Αρχή υποβάλλει, την ετήσια / τελική έκθεση υλοποίησης του ΕΠ στην Επιτροπή Παρακολούθησης προς έγκριση.

* 1. **Υποβολή εκθέσεων στην Επιτροπή**

Μετά την έγκριση από την ΕπΠα, η Διαχειριστική Αρχή υποβάλλει την ετήσια/ τελική έκθεση υλοποίησης του ΕΠ στην Ευρωπαϊκή Επιτροπή, έως τις 31 Μαΐου 2016 και έως αυτήν την ημερομηνία κάθε επόμενου έτους μέχρι και το 2023. Ειδικά για τις εκθέσεις που υποβάλλονται το 2017 και το 2019, η προθεσμία υποβολής είναι η 30ή Ιουνίου.

Κάθε ετήσια έκθεση καλύπτει το προηγούμενο οικονομικό έτος. Η πρώτη έκθεση που υποβάλλεται το 2016 καλύπτει το διάστημα των οικονομικών ετών 2014 και 2015. Η τελική έκθεση υλοποίησης του ΕΠ υποβάλλεται από τη ΔΑ εντός προθεσμίας που καθορίζεται στους ειδικούς κανόνες για κάθε Ταμείο.

Σε συνέχεια της υποβολής της ετήσιας / τελικής έκθεσης και εφόσον υποβάλλονται παρατηρήσεις από την Επιτροπή, η ΔΑ παρέχει όλα τα απαραίτητα στοιχεία σχετικά με τις παρατηρήσεις αυτές και, κατά περίπτωση, ενημερώνει την Επιτροπή, εντός τριών μηνών, για τα μέτρα που έχουν ληφθεί.

* 1. **Πληροφόρηση κοινού - Δημοσιότητα**

Οι ετήσιες και η τελική έκθεση υλοποίησης, καθώς και μια συνοπτική έκθεση του περιεχομένου τους, αφού γίνουν αποδεκτές από την ΕΕ, δημοσιοποιούνται στο κοινό μέσω της ανάρτησής τους από την αρμόδια ΔΑ στην ιστοσελίδα του ΕΠ ή και στην ενιαία διαδικτυακή πύλη του ΕΣΠΑ καθώς και στο Πρόγραμμα Διαύγεια.

**5. Σχετικά έντυπα**

| **Κωδικός** | **Περιγραφή** |
| --- | --- |
| **-** | Υπόδειγμα Ετήσιας και Τελικής Έκθεσης Υλοποίησης (Εκτελεστικός Κανονισμός 207/2015 – ΠΑΡΑΡΤΗΜΑ V) |
| - | Υπόδειγμα για την Υποβολή Εκθέσεων σχετικά με τα Μέσα Χρηματοοικονομικής Τεχνικής (Εκτελεστικός Κανονισμός 821/2014 - ΠΑΡΑΡΤΗΜΑ Ι) |

**6. Διάγραμμα ροής**