## Διαδικασία ΔVII\_4: Διαβίβαση Δημοσιονομικών Στοιχείων

**1. Σκοπός**

Σκοπός της διαδικασίας είναι η διασφάλιση της εμπρόθεσμης ηλεκτρονικής διαβίβασης στην Ευρωπαϊκή Επιτροπή, για σκοπούς παρακολούθησης, δημοσιονομικών στοιχείων σχετικά με τη συνολική και δημόσια δαπάνη για την υλοποίηση των συγχρηματοδοτούμενων Πράξεων και την υποβολή των προβλέψεων των ποσών για τα οποία εκτιμάται ότι θα υποβληθούν αιτήσεις ενδιάμεσης πληρωμής για το τρέχον οικονομικό έτος και το επόμενο οικονομικό έτος.

**2. Πεδίο εφαρμογής**

Η διαδικασία εφαρμόζεται για κάθε Επιχειρησιακό Πρόγραμμα και Ταμείο από την αρμόδια ΔΑ και από την Αρχή Πιστοποίησης.

**3. Θεσμικό Πλαίσιο**

Κανονισμός 1303/2013:

* Άρθρο 112

Εκτελεστικός Κανονισμός (ΕΕ) 1011/2014:

* Άρθρο 2, Παράρτημα ΙΙ, Υποδείγματα Πινάκων 1, 2 και 3

**4. Περιγραφή**

**Εισαγωγή**

Η διαδικασία διαβίβασης των δημοσιονομικών στοιχείων εφαρμόζεται για κάθε Επιχειρησιακό Πρόγραμμα:

1. από την αρμόδια ΔΑ ως προς τα δημοσιονομικά στοιχεία δαπανών έως τις 31 Ιανουαρίου, τις 31 Ιουλίου και τις 31 Οκτωβρίου κάθε οικονομικού έτους,
2. από την Αρχή Πιστοποίησης ως προς τις προβλέψεις έως τις 31 Ιανουαρίου και έως τις 31 Ιουλίου κάθε οικονομικού έτους.
   1. **Διαβίβαση δημοσιονομικών στοιχείων και προβλέψεις αιτήσεων πληρωμών**

Η ΔΑ υποβάλλει στην Ευρωπαϊκή Επιτροπή τα στοιχεία:

1. του Πίνακα 1 του Παραρτήματος ΙΙ του Εκτελεστικού Κανονισμού έως τις 31 Ιανουαρίου, τις 31 Ιουλίου και τις 31 Οκτωβρίου κάθε οικονομικού έτους (ανά Επιχειρησιακό Πρόγραμμα, Άξονα Προτεραιότητας, Ταμείο, και Κατηγορία Περιφέρειας τα σωρευτικά δεδομένα για την οικονομική πρόοδο του ΕΠ) και
2. του Πίνακα 2 του Παραρτήματος ΙΙ του Εκτελεστικού Κανονισμού έως τις 31 Ιανουαρίου κάθε οικονομικού έτους (ανάλυση των δεδομένων του Πίνακα 1 ανά κατηγορία παρέμβασης).

Οι παραπάνω Πίνακες περιλαμβάνουν στοιχεία προόδου μέχρι το τέλος του μήνα πριν από το μήνα υποβολής. Τα στοιχεία αντλούνται από το ΟΠΣ και υποβάλλονται στην ΕΕ μέσω της SFC.

* 1. **Διαβίβαση δημοσιονομικών στοιχείων και προβλέψεις αιτήσεων πληρωμών**

Η Αρχή Πιστοποίησης υποβάλλει την εκτίμηση των προβλέψεων πληρωμών ανά Επιχειρησιακό Πρόγραμμα, Ταμείο και Κατηγορία Περιφέρειας για το τρέχον οικονομικό έτος και το επόμενο οικονομικό έτος με βάση τον Πίνακα 3 του Παραρτήματος ΙΙ του Εκτελεστικού Κανονισμού έως τις 31 Ιανουαρίου και τις 31 Ιουλίου κάθε οικονομικού έτους.

Για την κατάρτιση των προβλέψεων αιτήσεων κοινοτικής συνδρομής, η Αρχή Πιστοποίησης ακολουθεί συγκεκριμένη μεθοδολογία.

Οι πηγές στις οποίες στηρίζεται για τη σχετική διαδικασία είναι το ΟΠΣ, καθώς και πληροφορίες σε σχέση με τις προοπτικές των Επιχειρησιακών Προγραμμάτων, τις οποίες λαμβάνει από τις αρμόδιες ΔΑ. Oι παράγοντες οι οποίοι κυρίως λαμβάνονται υπόψη, κατά την επεξεργασία, είναι:

* Η ιστορική εξέλιξη των δαπανών και των αιτήσεων πληρωμών των Επιχειρησιακών Προγραμμάτων κατά τα προηγούμενα έτη στα αντίστοιχα διαστήματα.
* Οι απαιτήσεις στην Επιτροπή στο τέλος του προηγούμενου έτους.
* Ο ρυθμός υλοποίησης των Πράξεων κατά το τρίμηνο που προηγείται του μήνα κατά τον οποίο συντάσσονται οι προβλέψεις.
* Οι αναλήψεις υποχρεώσεων στον Προϋπολογισμό της Ένωσης και οι στόχοι που πρέπει να επιτευχθούν, προκειμένου το κάθε Επιχειρησιακό Πρόγραμμα να ανταποκριθεί στο κανόνα ν+3.

Μετά την επεξεργασία των στοιχείων, η Αρχή Πιστοποίησης προβαίνει στην ηλεκτρονική διαβίβαση αυτών στην Ευρωπαϊκή Επιτροπή μέσω της SFC*.*

**5. Σχετικά έντυπα**

Χρησιμοποιούνται τα Υποδείγματα των Πινάκων 1, 2 και 3 του Παραρτήματος II του Κανονισμού 1011/2014.

**6. Διάγραμμα ροής**