## ΔΙΑΔΙΚΑΣΙΑ ΔVIII\_3: Υποδοχή και εξέταση καταγγελιών

**1. Σκοπός**

Σκοπός της διαδικασίας είναι η υποδοχή και εξέταση καταγγελιών σχετικά με το ΕΣΠΑ 2014-2020.

**2. Πεδίο εφαρμογής**

Η διαδικασία εφαρμόζεται σε περίπτωση καταγγελίας που αφορά στο ΕΣΠΑ 2014-2020.

**3. Θεσμικό Πλαίσιο**

* Κανονισμός 1303/2013: Άρθρο 74, παρ. 3
* Νόμος 4314/2014: Άρθρα 22, 52 & 60

**4. Περιγραφή**

* 1. **Υποδοχή καταγγελίας**

Εθνικό σημείο υποδοχής καταγγελιών, συμπεριλαμβανομένων και αυτών που αφορούν στο ΕΣΠΑ 2014-2020, είναι η Γενική Γραμματεία για την Καταπολέμηση της Διαφθοράς, η οποία αποτελεί την Υπηρεσία που έχει αναλάβει τον εθνικό συντονισμό για θέματα απάτης στην Ελλάδα (AFCOS).

* 1. **Εξέταση καταγγελίας από AFCOS**

Η Γενική Γραμματεία για την Καταπολέμηση της Διαφθοράς (AFCOS) εξετάζει την καταγγελία και αποφαίνεται για το αν στα στοιχεία της καταγγελίας υπάρχει βάσιμη ένδειξη απάτης[[1]](#footnote-1), δηλαδή αν πρόκειται σαφώς για *υπόνοια απάτη*ς, ή αν απαιτείται *περαιτέρω εξέταση από τη ΔΑ*.

*4.2.1 Στην περίπτωση που κρίνεται ότι πρόκειται σαφώς για υπόνοια απάτης:*

Η Γενική Γραμματεία για την Καταπολέμηση της Διαφθοράς (AFCOS):

* διαβιβάζει την υπόθεση στις αρμόδιες, κατά περίπτωση, εθνικές αρχές έρευνας για περαιτέρω ενέργειες
* αναφέρει την υπόνοια απάτης στην ΕΔΕΛ κατά τα προβλεπόμενα στη Διαδικασία *ΔIII\_3 Αναφορά παρατυπιών στην ΕΕ*
* ενημερώνει την Αρχή Πιστοποίησης, την Ειδική Υπηρεσία Θεσμικής Υποστήριξης (ΕΥΘΥ) και την αρμόδια ΔΑ για την προώθηση της υπόθεσης. Εάν η υπόνοια απάτης αφορά σε μία από αυτές τις Αρχές, η εν λόγω Αρχή δεν ενημερώνεται σχετικά.

Η ΕΔΕΛ μεριμνά για την αναφορά της υπόνοιας απάτης στην EE (*ΔIII\_3 Αναφορά παρατυπιών στην ΕΕ).*

Η αρμόδια ΔΑ εξετάζει, ανάλογα με το είδος και το εύρος της υπόνοιας απάτης, την υιοθέτηση διορθωτικών μέτρων (π.χ. επαληθεύσεις σε άλλες Πράξεις του ίδιου Δικαιούχου, αναστολή χρηματοδότησης, κλπ) ή/ και προληπτικών ενεργειών. Αν το θέμα, αφορά σε Πράξεις που διαχειρίζεται ΕΦ, η ΔΑ συνεργάζεται με τον ΕΦ για τις ενέργειες που πρέπει να υιοθετήσει ο ΕΦ.

Η ΕΥΘΥ εξετάζει την αναγκαιότητα εφαρμογής ενεργειών για πρόληψη ανάλογων περιστατικών σε επίπεδο Συστήματος Διαχείρισης και Ελέγχου.

*4.2.2 Στην περίπτωση που κρίνεται ότι απαιτείται περαιτέρω εξέταση από τη ΔΑ ακολουθούνται τα επόμενα βήματα.*

Η Γενική Γραμματεία για την Καταπολέμηση της Διαφθοράς (AFCOS) προωθεί το φάκελο της υπόθεσης στη Γενική Γραμματεία Δημοσίων Επενδύσεων-ΕΣΠΑ/ Ειδική Υπηρεσία Θεσμικής Υποστήριξης (ΕΥΘΥ).

Η ΕΥΘΥ καταγράφει την καταγγελία και τα βασικά της στοιχεία σε ειδικό αρχείο που τηρείται στην Υπηρεσία, προσδιορίζει το βασικό πλαίσιο εξέτασης της καταγγελίας και διαβιβάζει το φάκελο στην αρμόδια ΔΑ για τις περαιτέρω ενέργειες.

* 1. **Εξέταση καταγγελίας από ΔΑ**

Ο Προϊστάμενος της ΔΑ καθορίζει την Ομάδα ατόμων της Υπηρεσίας του που θα ασχοληθεί με την εξέταση της καταγγελίας. Στην Ομάδα δύναται να συμμετάσχουν και άτομα από τον αρμόδιο ΕΦ.

Η Ομάδα της ΔΑ/ ΕΦ καταγράφει την υπόθεση και τα βασικά στοιχεία της σε ειδικό αρχείο καταγγελιών που τηρείται από τη ΔΑ και τη διερευνά, καταγράφοντας το αποτέλεσμα της διερεύνησης σε σχετική Αναφορά. Στη συνέχεια, προωθεί την Αναφορά στον Προϊστάμενο της ΔΑ με όλο το υλικό τεκμηρίωσης και ενημερώνει το ειδικό αρχείο ως προς το αποτέλεσμα της διερεύνησης.

Στο πλαίσιο της διερεύνησης, η ΔΑ εξετάζει την κάθε υπόθεση ως προς το αν η καταγγελία:

* συνδέεται ή όχι με παρατυπία
* ενέχει ή όχι στοιχεία για ένδειξη απάτης
* αν η ένδειξη αφορά ή όχι σε συγκεκριμένο/ α άτομα της ΔΑ/ΕΦ
* αν η ένδειξη απάτης είναι βάσιμη και άρα αποτελεί υπόνοια απάτης.

Η απόκριση σε καθένα από τα παραπάνω ερωτήματα περιγράφεται ακολούθως.

* + 1. Η καταγγελία αφορά σε παρατυπία;
       1. *Δεν πρόκειται για παρατυπία*

Σε περίπτωση που από τη διερεύνηση προκύπτει ότι δεν πρόκειται για παρατυπία, ο Προϊστάμενος της ΔΑ αποστέλλει την Αναφορά και το υλικό τεκμηρίωσης στην ΕΥΘΥ. Η ΕΥΘΥ ενημερώνει το αρχείο καταγγελιών που τηρεί με την επισήμανση ότι «η υπόθεση κλείνει» και αποστέλλει σχετική ενημέρωση στη Γενική Γραμματεία για την Καταπολέμηση της Διαφθοράς (AFCOS).

* + - 1. *Πρόκειται για παρατυπία*

Σε περίπτωση που από τη διερεύνηση προκύπτει ότι πρόκειται για παρατυπία, η ΔΑ προβαίνει στην εφαρμογή των απαραίτητων δημοσιονομικών διορθώσεων και αναφέρει την παρατυπία στην ΕΔΕΛ σύμφωνα με τη *Διαδικασία ΔIII\_3 Αναφορά παρατυπιών στην ΕΕ*, προκειμένου η ΕΔΕΛ να ενημερώσει την EE*.*

Σε περίπτωση που το θέμα αφορά σε Πράξεις που διαχειρίζεται ΕΦ, η ΔΑ ενημερώνει τον ΕΦ ώστε ο ΕΦ να εφαρμόσει τις δημοσιονομικές διορθώσεις και να γίνει η αναφορά της παρατυπίας στην ΕΔΕΛ, κατά τα προβλεπόμενα στη *Διαδικασία ΔIII\_3 Αναφορά παρατυπιών στην ΕΕ.*

Σε κάθε μία από τις παραπάνω περιπτώσεις, η ΔΑ έχει την ευθύνη για την ενημέρωση της ΕΥΘΥ και της Αρχής Πιστοποίησης για την εξέλιξη της υπόθεσης.

Στη συνέχεια, εξετάζεται εάν από τη διερεύνηση προκύπτει ότι η καταγγελία ενέχει ένδειξη απάτης.

* + 1. Η καταγγελία ενέχει ένδειξη απάτης;
       1. *Η καταγγελία δεν ενέχει ένδειξη απάτης*

Στην περίπτωση που η εσωτερική διερεύνηση της Ομάδας της ΔΑ/ ΕΦ καταλήγει στο συμπέρασμα ότι η καταγγελία δεν ενέχει ένδειξη απάτης, ο Προϊστάμενος της ΔΑ αποστέλλει σχετική Αναφορά και το υλικό τεκμηρίωσης στην ΕΥΘΥ. Η ΕΥΘΥ ενημερώνει το αρχείο καταγγελιών που τηρεί με την επισήμανση ότι «η υπόθεση κλείνει» και αποστέλλει σχετική ενημέρωση στη Γενική Γραμματεία για την Καταπολέμηση της Διαφθοράς (AFCOS).

* + - 1. *Η καταγγελία ενέχει ένδειξη απάτης*

Εφόσον η εσωτερική διερεύνηση της Ομάδας της ΔΑ/ ΕΦ καταλήγει στο συμπέρασμα ότι η καταγγελία ενέχει ένδειξη απάτης, διακρίνονται δυο περιπτώσεις:

1. *Η ένδειξη απάτης είναι βάσιμη και δεν αφορά συγκεκριμένα σε άτομο/α της ΔΑ/ ΕΦ*

Στην περίπτωση που η καταγγελία δεν αφορά συγκεκριμένα σε άτομο/α της ΔΑ/ΕΦ, αλλά αφορά σε Πράξεις του ΕΠ και η εσωτερική διερεύνηση της Ομάδας της ΔΑ/ ΕΦ καταλήγει στο συμπέρασμα ότι η ένδειξη απάτης είναι βάσιμη, τότε πρέπει να κινηθεί διοικητική ή δικαστική διαδικασία σε εθνικό επίπεδο και η περίπτωση συνιστά *υπόνοια απάτης*.

Η ΔΑ/ προβαίνει, με ευθύνη του Προϊσταμένου της Υπηρεσίας, στις ακόλουθες ενέργειες:

* αποστέλλει την Αναφορά της και το υλικό τεκμηρίωσης στη Γενική Γραμματεία για την Καταπολέμηση της Διαφθοράς (AFCOS)
* κοινοποιεί την Αναφορά και το σχετικό υλικό τεκμηρίωσης στην ΕΥΘΥ και στην Αρχή Πιστοποίησης
* αναφέρει την υπόνοια απάτης στον αρμόδιο εθνικό φορέα (ΕΔΕΛ) που έχει την ευθύνη αναφορών παρατυπιών και υπονοιών απάτης στην EE *(Διαδικασία ΔIII\_3 Αναφορά παρατυπιών στην ΕΕ)*
* εξετάζει, ανάλογα με το είδος και το εύρος της υπόνοιας απάτης, την υιοθέτηση προληπτικών και διορθωτικών ενεργειών (π.χ. επαληθεύσεις σε άλλες Πράξεις του ίδιου Δικαιούχου, αναστολή χρηματοδότησης, κλπ). Αν το θέμα, αφορά σε Πράξεις που διαχειρίζεται ΕΦ, η ΔΑ συνεργάζεται με τον ΕΦ για τις ενέργειες που πρέπει να υιοθετήσει ο ΕΦ.

Η Γενική Γραμματεία για την Καταπολέμηση της Διαφθοράς (AFCOS) διαβιβάζει με τη σειρά της την υπόθεση στις αρμόδιες, κατά περίπτωση, εθνικές αρχές έρευνας για περαιτέρω ενέργειες, ενημερώνοντας για την προώθησή της, την αρμόδια ΔΑ, την ΕΥΘΥ, την ΑΠ και την ΕΔΕΛ. Σε περίπτωση που το θέμα αφορά σε Πράξεις του ΕΦ, η αρμόδια ΔΑ έχει την ευθύνη για τη σχετική ενημέρωσή του.

Η ΕΔΕΛ μεριμνά για την αναφορά της υπόνοιας απάτης στην EE *(Διαδικασία ΔIII\_3 Αναφορά παρατυπιών στην ΕΕ).*

Η ΕΥΘΥ ενημερώνει το ειδικό αρχείο/ κατάλογο καταγγελιών που τηρεί και εξετάζει την αναγκαιότητα εφαρμογής ενεργειών για πρόληψη ανάλογων περιστατικών σε επίπεδο Συστήματος Διαχείρισης και Ελέγχου.

1. *Η ένδειξη απάτης αφορά σε άτομο/α της ΔΑ/ ΕΦ*

Στην περίπτωση που η ένδειξη απάτης αφορά συγκεκριμένα σε άτομο/α της ΔΑ, ο Προϊστάμενος της ΔΑ διατάσσει ΕΔΕ από το αρμόδιο Πειθαρχικό όργανο. Το αρμόδιο Πειθαρχικό όργανο διενεργεί ΕΔΕ και εκδίδει πόρισμα, το οποίο αποστέλλει στον Προϊστάμενο της ΔΑ.

Στην περίπτωση που η ένδειξη απάτης αφορά σε άτομο/α Ενδιάμεσου Φορέα, ο Προϊστάμενος της ΔΑ αποστέλλει το σχετικό φάκελο στον Προϊστάμενο του ΕΦ, προκειμένου να διενεργηθεί αντίστοιχη εξέταση από πλευράς ΕΦ. Το πόρισμα της εξέτασης αποστέλλεται στον Προϊστάμενο του ΕΦ, ο οποίος με τη σειρά του, το προωθεί στον Προϊστάμενο της ΔΑ.

Σε κάθε μία από τις παραπάνω περιπτώσεις, ο Προϊστάμενος της ΔΑ κοινοποιεί το πόρισμα στην ΕΥΘΥ.

Εφόσον, με βάση το πόρισμα, η ένδειξη απάτης για το άτομο/ άτομα δεν είναι βάσιμη, η ΕΥΘΥ ενημερώνει το αρχείο καταγγελιών που τηρεί με την επισήμανση ότι «η υπόθεση κλείνει» και αποστέλλει σχετική ενημέρωση στη Γενική Γραμματεία για την Καταπολέμηση της Διαφθοράς (AFCOS).

Εφόσον, με βάση το πόρισμα, η ένδειξη απάτης είναι βάσιμη για το άτομο/ άτομα της ΔΑ/ΕΦ, τότε πρέπει να κινηθεί διοικητική ή δικαστική διαδικασία σε εθνικό επίπεδο και η περίπτωση συνιστά *υπόνοια απάτης*.

Σε αυτήν την περίπτωση, η ΔΑ προβαίνει, με ευθύνη του Προϊσταμένου της Υπηρεσίας, στις ακόλουθες ενέργειες:

* αποστέλλει το πόρισμα και το υλικό τεκμηρίωσης στη Γενική Γραμματεία για την Καταπολέμηση της Διαφθοράς (AFCOS)
* κοινοποιεί το πόρισμα και το σχετικό υλικό τεκμηρίωσης στην ΕΥΘΥ και στην Αρχή Πιστοποίησης
* αναφέρει την υπόνοια απάτης στον αρμόδιο εθνικό φορέα (ΕΔΕΛ) που έχει την ευθύνη αναφορών παρατυπιών και υπονοιών απάτης στην EE *(Διαδικασία ΔIII\_3 Αναφορά παρατυπιών στην ΕΕ)*
* εξετάζει, ανάλογα με το είδος και το εύρος της υπόνοιας απάτης, την υιοθέτηση προληπτικών και διορθωτικών ενεργειών.

Η Γενική Γραμματεία για την Καταπολέμηση της Διαφθοράς (AFCOS) προωθεί με τη σειρά της την υπόθεση στις αρμόδιες, κατά περίπτωση, εθνικές αρχές έρευνας για περαιτέρω ενέργειες, ενημερώνοντας για την προώθησή της, την αρμόδια ΔΑ, την ΕΥΘΥ, την ΑΠ και την ΕΔΕΛ. Σε περίπτωση που το θέμα αφορά σε ΕΦ, η αρμόδια ΔΑ έχει την ευθύνη για τη σχετική ενημέρωσή του.

Η ΕΔΕΛ μεριμνά για την αναφορά της υπόνοιας απάτης στην EE *(Διαδικασία ΔIII\_3 Αναφορά παρατυπιών στην ΕΕ).*

Η ΕΥΘΥ ενημερώνει το ειδικό αρχείο/ κατάλογο καταγγελιών που τηρεί και εξετάζει την αναγκαιότητα εφαρμογής ενεργειών για πρόληψη ανάλογων περιστατικών σε επίπεδο Συστήματος Διαχείρισης και Ελέγχου.

* 1. **Παρακολούθηση υποθέσεων και διαπίστωση απάτης (Follow up)**

Για κάθε υπόθεση υπόνοιας απάτης που έχει προωθηθεί σε αρμόδιες εθνικές αρχές έρευνας για περαιτέρω ενέργειες, η Γενική Γραμματεία για την Καταπολέμηση της Διαφθοράς (AFCOS) παρακολουθεί την εξέλιξή της και προωθεί στη ΔΑ, την ΕΥΘΥ, την ΑΠ και την ΕΔΕΛ κάθε σχετική Απόφαση των εθνικών αυτών αρχών. Όταν το θέμα αφορά σε ΕΦ, η αρμόδια ΔΑ έχει την ευθύνη για τη σχετική ενημέρωσή του/ προώθηση της Απόφασης.

Στο πλαίσιο αυτό, σε περίπτωση Απόφασης/ πορίσματος αρμόδιας δικαστικής αρχής που να επιβεβαιώνει την απάτη (διαπιστωμένη απάτη), η ΔΑ/ ΕΦ προβαίνει σε περαιτέρω ενέργειες:

* Αναφέρει την έκβαση της υπόθεσης στην ΕΔΕΛ προκειμένου να γίνει σχετική αναφορά στην EE *(Διαδικασία ΔIII\_3 Αναφορά παρατυπιών στην ΕΕ)*.
* Εξετάζει κατά πόσον πρέπει να υπάρχουν επιπτώσεις στη σχετική Πράξη του ΕΠ που διαχειρίζεται (π.χ. δημοσιονομικές διορθώσεις σε περίπτωση που δεν μπορούσαν να είχαν προηγηθεί της διερεύνησης για απάτη, ανάκληση, κλπ) και τις εφαρμόζει, ενεργοποιώντας τις σχετικές διαδικασίες όπου απαιτείται.
* Επίσης, σε περίπτωση που η Απόφαση/ πόρισμα αφορά σε διάπραξη απάτης από πλευράς του ΕΦ, η ΔΑ προβαίνει στις αναγκαίες ενέργειες για την ανάκληση της Απόφασης Ορισμού του ΕΦ και για τη διευθέτηση των θεμάτων που σχετίζονται με τη διαχείριση των πράξεων/ αρμοδιοτήτων που του είχαν ανατεθεί.

Για την έκβαση κάθε υπόθεσης, τα αρμόδια στελέχη της ΔΑκαι της ΕΥΘΥενημερώνουν τα σχετικά αρχεία για τις καταγγελίες, που τηρούνται στις Υπηρεσίες.

**5. Σχετικά έντυπα**

-

**6. Διάγραμμα ροής**

1. Σχετικοί ορισμοί περιλαμβάνονται στην Οδηγία: O.VIII.2\_1 Ορισμοί για παρατυπίες και θέματα απάτης [↑](#footnote-ref-1)