## Διαδικασία ΔΙΧ\_1: Παρακολούθηση της εφαρμογής του ΣΔΕ

**1. Σκοπός**

Σκοπός της διαδικασίας είναι η παρακολούθηση και αξιολόγηση της εφαρμογής του ΣΔΕ των Επιχειρησιακών Προγραμμάτων του ΕΣΠΑ 2014-2020, η επιβεβαίωση της αποτελεσματικότητάς του, και η λήψη βελτιωτικών/διορθωτικών μέτρων όπου απαιτείται.

**2. Πεδίο εφαρμογής**

Η παρούσα διαδικασία εφαρμόζεται από την Εθνική Αρχή Συντονισμού (ΕΑΣ) / Ειδική Υπηρεσία Θεσμικής Υποστήριξης (ΕΥΘΥ) καθ’ όλη τη διάρκεια της προγραμματικής περιόδου, από την έναρξη της ενεργοποίησης έως και το κλείσιμο των ΕΠ.

**3. Θεσμικό Πλαίσιο**

Κανονισμός 1303/2013:

* Άρθρο 74, παρ. 2
* Άρθρο 123, παρ. 8
* Άρθρο 124, παρ. 5

Νόμος 4314/2014:

* Άρθρο 14, παρ. 3.δ
* Άρθρο 15, παρ. 3.β

**4. Περιγραφή**

* 1. **Παρακολούθηση εθνικού και ενωσιακού πλαισίου**

Η Εθνική Αρχή Συντονισμού (ΕΑΣ) / Ειδική Υπηρεσία Θεσμικής Υποστήριξης (ΕΥΘΥ) παρακολουθεί και καταγράφει, σε συνεχή βάση, τις τροποποιήσεις του εθνικού και ενωσιακού κανονιστικού πλαισίου που αφορούν στην υλοποίηση των Επιχειρησιακών Προγραμμάτων (ΕΠ) του ΕΣΠΑ 2014-2020, καθώς και τις κατευθυντήριες οδηγίες και τα κείμενα εργασίας που εκδίδει η Επιτροπή και εντοπίζει τα σημεία που αφορούν στη λειτουργία του Συστήματος Διαχείρισης και Ελέγχου (ΣΔΕ) και στην εφαρμογή των διαδικασιών του.

* 1. **Παρακολούθηση της εφαρμογής του ΣΔΕ**

Η ΕΑΣ/ΕΥΘΥ παρακολουθεί συστηματικά την εφαρμογή του ΣΔΕ από τις Αρχές Διαχείρισης και την Αρχή Πιστοποίησης, καθ’ όλη τη διάρκεια διαχείρισης και υλοποίησης των ΕΠ, για την αντιμετώπιση τυχόν προβλημάτων που ανακύπτουν κατά την εφαρμογή του, τον εντοπισμό διαδικασιών που χρήζουν βελτίωσης ή απλοποίησης, ή τη διαπίστωση της ανάγκης για σχεδιασμό νέας(ων) διαδικασίας(ων).

Η παρακολούθηση της εφαρμογής του ΣΔΕ πραγματοποιείται μέσω των ακόλουθων ενεργειών :

* συστηματική παρακολούθηση των στοιχείων που αφορούν στη διαχείριση των πράξεων ανά επιχειρησιακό πρόγραμμα και αρχή διαχείρισης και στην εφαρμογή των διαδικασιών διαχείρισης και ελέγχου μέσω αναφορών του ΟΠΣ,
* συστηματική παρακολούθηση ειδικών αναφορών του ΟΠΣ, από τις οποίες θα εξάγονται συμπεράσματα για κάθε αρχή διαχείρισης σχετικά με τους ρυθμούς και την επάρκεια εφαρμογής των επί μέρους διαδικασιών του ΣΔΕ και της επίτευξης των στόχων, στη βάση ποσοτικοποίησης ενδεχόμενων αποκλίσεων από τις προκαθορισμένες παραμέτρους που ορίζει το ΣΔΕ, προκειμένου να αξιολογηθεί η αποτελεσματικότητα των επί μέρους διαδικασιών και να εντοπιστούν πιθανές περιοχές βελτίωσης,
* την παρακολούθηση των διενεργούμενων διοικητικών και επιτόπιων επαληθεύσεων από τις ΔΑ/ΕΦ και τα ευρήματα αυτών,
* την παρακολούθηση των διενεργούμενων επιθεωρήσεων από την Αρχή Πιστοποίησης στους φορείς που ασκούν διαχείριση, στους δικαιούχους και στις πράξεις τους,
* την παρακολούθηση των πορισμάτων ελέγχων της Αρχής Ελέγχου, καθώς και των άλλων ελεγκτικών οργάνων εθνικών ή της Ευρωπαϊκής Ένωσης,
* την αξιοποίηση των δεδομένων από τη λειτουργία του Γραφείου Υποστήριξης (helpdesk), μέσω του οποίου αναδεικνύονται θέματα που χρήζουν διευκρινήσεων και επεξηγήσεων προς στις εμπλεκόμενες αρχές, προκειμένου να διασφαλίζεται η ορθή λειτουργία του ΣΔΕ, και βάσει των οποίων δίνεται η δυνατότητα αξιολόγησης των δυσκολιών που αντιμετωπίζουν οι αρχές διαχείρισης, καθώς και παρέμβασης μέσω παροχής κατευθύνσεων και οδηγιών, εκπαίδευσης στελεχών των αρχών διαχείρισης ή και απλοποίησης/τροποποίησης επί μέρους διαδικασιών του ΣΔΕ,
* τα αποτελέσματα από την εξέταση ενδεχόμενων καταγγελιών που υποβάλλονται για τις συγχρηματοδοτούμενες πράξεις, σύμφωνα με τα οριζόμενα στη *Διαδικασία ΔVIII\_3: Υποδοχή και εξέταση καταγγελιών*,
* την παρακολούθηση και αξιοποίηση των αποτελεσμάτων αξιολόγησης κινδύνων απάτης που εφαρμόζουν οι Δ.Α και της εξέτασης ενδείξεων απάτης, σύμφωνα με τις *Διαδικασίες* *ΔVIII\_1: Αξιολόγηση Κινδύνων Απάτης και ΔVIII\_2: Εξέταση ενδείξεων απάτης και αναφορά υπονοιών απάτης αντίστοιχα,*
* την παρακολούθηση και αξιοποίηση των αποτελεσμάτων της *Διαδικασίας ΔVIII\_4: Διαχείριση Κινδύνων* που εφαρμόζουν οι φορείς διαχείρισης,
* Την παρακολούθηση των ετήσιων εκθέσεων ελέγχου, στις οποίες παρατίθενται τα βασικά ευρήματα των λογιστικών ελέγχων που διενεργεί η Αρχή Ελέγχου και των ετήσιων συνόψεων των τελικών εκθέσεων λογιστικού ελέγχου, των ελέγχων και της γνώμης λογιστικού ελέγχου που προβλέπονται στο άρθρο 59 (5) του δημοσιονομικού κανονισμού και στο άρθρο 11 του Ν. 4314.2014 και συνοδεύουν τη δήλωση διαχείρισης των ΔΑ.

Στο πλαίσιο της παρακολούθησης της εφαρμογής του ΣΔΕ η ΕΥΘΥ συνεργάζεται με τις Υπηρεσίες Συντονισμού της ΕΑΣ (ΕΥΣΕ, ΕΥΣΣΑ, ΕΥΚΕ, ΕΥΣΕΚΤ και την Ειδική Υπηρεσία ΟΠΣ), την Αρχή Πιστοποίησης και την Αρχή Ελέγχου, προκειμένου να λάβει γνώση για θέματα εφαρμογής του ΣΔΕ που εντοπίζουν οι εν λόγω αρχές και από κοινού να σχεδιάσουν την κατάλληλη παρέμβαση με την οποία θα αντιμετωπιστούν τα θέματα αυτά.

* 1. **Παρακολούθηση και υποστήριξη Φορέων Διαχείρισης και Πιστοποίησης**

Η ΕΑΣ/ΕΥΘΥ παρακολουθεί και καταγράφει συστηματικά ενδεχόμενες μεταβολές στην οργανωτική δομή και τις αρμοδιότητες των Διαχειριστικών Αρχών, των Ενδιάμεσων Φορέων και της Αρχής Πιστοποίησης, οι οποίες δύναται να προέλθουν μετά από

* αναδιάρθρωση των ίδιων των φορέων αλλά και των δομών στις οποίες εντάσσονται (π.χ. υπουργεία, περιφέρειες, οργανισμοί, κλπ), εφόσον επηρεάζουν την οργανωτική δομή τους ή και τις αρμοδιότητες που ασκούν, καθώς επίσης και
* τον ορισμό νέων αρχών (π.χ. ορισμός νέας διαχειριστικής αρχής ή νέου ενδιάμεσου φορέα).

Σε κάθε περίπτωση αναδιάρθρωσης υφιστάμενων φορέων διαχείρισης ή πιστοποίησης, η ΕΑΣ/ΕΥΘΥ διερευνά και αξιολογεί εάν η υφιστάμενη δομή, μετά την αναδιάρθρωσή της, εξακολουθεί να πληροί τα κριτήρια ορισμού της.

Στην περίπτωση που ορίζεται ένας νέος ενδιάμεσος φορέας η ΕΑΣ/ΕΥΘΥ, με βάση την Απόφαση Ορισμού του ΕΦ/ Ανάθεσης Αρμοδιοτήτων ή Καθηκόντων και τις αρμοδιότητες που παραμένουν στο φορέα διαχείρισης ή και πιστοποίησης (ο οποίος αναθέτει τη διαχείριση μέρους του ΕΠ αρμοδιότητάς του ή συγκεκριμένα καθήκοντα), βεβαιώνεται και για την καταλληλότητα της διαμόρφωσης του συστήματος διαχείρισης και ελέγχου που σχετίζεται με τις αρμοδιότητες/ τα καθήκοντα που ανατίθενται στον ενδιάμεσο φορέα.

Η ΔΑ και η Αρχή Πιστοποίησης ενημερώνουν άμεσα την Αρχή Ελέγχου σχετικά με τον νέο ορισμό, ώστε η τελευταία να προχωρήσει σε αξιολόγηση των κινδύνων που πιθανόν σχετίζονται με τον νέο ΕΦ και σε αναθεώρηση της στρατηγικής των ελέγχων της. Η Αρχή Ελέγχου ενημερώνει σχετικά την Ευρωπαϊκή Επιτροπή μέσω της ετήσιας έκθεσης (βάσει του Καν. (ΕΕ) 2015/207/2015 – Παράρτημα ΙΧ).

Επιπροσθέτως, στο πλαίσιο της παρακολούθησης της αποτελεσματικής εφαρμογής του ΣΔΕ από τους φορείς διαχείρισης/ πιστοποίησης και της υποστήριξης τους, και ανάλογα με το μέγεθος και τη σπουδαιότητα των δυσκολιών ή και των αδυναμιών που παρουσιάζονται στην εφαρμογή των διαδικασιών του ΣΔΕ ανά ΔΑ, Α.Π., ΕΦ, η ΕΑΣ/ΕΥΘΥ προβαίνει και στις παρακάτω ενέργειες :

* Την προγραμματισμό και οργάνωση περιοδικών επισκέψεων στους φορείς διαχείρισης και πιστοποίησης, προκειμένου να βεβαιωθεί για την αποτελεσματική εφαρμογή του ΣΔΕ,
* Την οργάνωση τεχνικών συναντήσεων με τις εμπλεκόμενες αρχές για θέματα εφαρμογής του ΣΔΕ,
* Την οργάνωση εκπαιδεύσεων των στελεχών των αρχών διαχείρισης ή και πιστοποίησης,
* Την παροχή κατευθύνσεων, οδηγιών για θέματα που άπτονται των διαδικασιών του ΣΔΕ,

Εφόσον, κατά την παρακολούθηση και υποστήριξη των φορέων διαχείρισης και πιστοποίησης ή και μετά από πορίσματα ελέγχων διαπιστωθούν ουσιαστικές αδυναμίες ή και ελλείψεις στην εφαρμογή του ΣΔΕ σε κάποιον φορέα, οι οποίες οδηγούν στο συμπέρασμα ότι ο φορέας δεν πληροί πλέον τα κριτήρια ορισμού του, η ΕΑΣ/ΕΥΘΥ δύναται να προβεί στην κατάρτιση Σχεδίου Δράσης σε συμφωνία με τον φορέα, στο οποίο προσδιορίζονται τα απαραίτητα διορθωτικά μέτρα και περίοδος συμμόρφωσης.

Στην περίπτωση που ο φορέας δεν υλοποιήσει το Σχέδιο Δράσης, εντός της περιόδου συμμόρφωσης, η ΕΑΣ/ΕΥΘΥ εισηγείται στον Υπουργό Οικονομίας, Ανάπτυξης & Τουρισμού την παύση του ορισμού του.

Η ΕΥΘΥ ενημερώνει την Αρχή Ελέγχου και την Ευρωπαϊκή Επιτροπή για τον φορέα που υπάγεται σε περίοδο συμμόρφωσης, τα κριτήρια ορισμού που δεν πληρούνται, την περίοδο συμμόρφωσης, όταν τερματιστεί η περίοδος συμμόρφωσης μετά την εφαρμογή των διορθωτικών μέτρων, αλλά και την παύση του ορισμού του, στην περίπτωση που δεν υλοποιήσει τα διορθωτικά μέτρα.

Στην περίπτωση παύσης ορισμού μίας διαχειριστικής αρχής, η ΕΥΣ/ ΕΥΘΥ εισηγείται στον Υπουργό Οικονομίας, Ανάπτυξης & Τουρισμού τον ορισμό νέας ΔΑ που θα αναλάβει τις αντίστοιχες αρμοδιότητες διαχείρισης. Με τον ορισμό της νέας ΔΑ, η ΕΑΣ/ΕΥΘΥ ενημερώνει σχετικά την Αρχή Ελέγχου, προκειμένου να διατυπώσει γνώμη για τη συμμόρφωση της νέας ΔΑ ως προς τα κριτήρια ορισμού. Ο ορισμός της νέας ΔΑ και η γνώμη της Αρχής Ελέγχου κοινοποιούνται στην Ευρωπαϊκή Επιτροπή.

* 1. **Τροποποίηση ΣΔΕ**

Με βάση τα αποτελέσματα από τις προηγούμενες ενέργειες παρακολούθησης, και ανάλογα με το μέγεθος και τη σπουδαιότητα των ζητημάτων που ανακύπτουν κατά την εφαρμογή του ΣΔΕ, η ΕΑΣ/ΕΥΘΥ προβαίνει στις απαραίτητες προσαρμογές/ διευκρινίσεις για την αντιμετώπισή τους, ή και στη διατύπωση πρότασης τροποποίησης του ΣΔΕ.

Η πρόταση τροποποίησης του ΣΔΕ υποβάλλεται στον Προϊστάμενο της ΕΑΣ, στον Γενικό Γραμματέα Δημοσίων Επενδύσεων – ΕΣΠΑ, ή στον Υπουργό Οικονομίας, Ανάπτυξης & Τουρισμού, κατά περίπτωση, για τη λήψη της σχετικής απόφασης.

Η πρόταση τροποποίησης του ΣΔΕ θα πρέπει να περιγράφει τα εντοπισμένα προβλήματα, να αιτιολογεί την αναγκαιότητα τροποποίησης και να εισηγείται μέτρα για τη βελτίωση της αποτελεσματικότητας της εφαρμογής του ΣΔΕ, τα οποία δύναται να αφορούν:

* στην έκδοση ή τροποποίηση του θεσμικού ή κανονιστικού πλαισίου που σχετίζεται με την υλοποίηση των Επιχειρησιακών Προγραμμάτων
* στην οργανωτική δομή των αρχών του ΣΔΕ (εμπλεκόμενες Αρχές, κατανομή καθηκόντων, στελέχωση, ορισμός νέων αρχών, κλπ)
* στις εφαρμοζόμενες διαδικασίες του ΣΔΕ και τις επιμέρους διευκρινιστικές οδηγίες,
* στην έκδοση ή τροποποίηση εγκυκλίων.
  1. **Ενημέρωση εμπλεκομένων**

Μετά την προσαρμογή ή και την έγκριση της τροποποίησης του ΣΔΕ, η ΕΑΣ/ΕΥΘΥ μεριμνά για:

* την ενημέρωση της περιγραφής του ΣΔΕ με τις σχετικές αλλαγές (π.χ. στο θεσμικό πλαίσιο, συμπεριλαμβανομένης της οργανωτικής δομής των αρχών διαχείρισης ή και πιστοποίησης, στο εγχειρίδιο διαδικασιών, στην έκδοση εγκυκλίων, οδηγιών εφαρμογής) και την αποστολή της περιγραφής και των στοιχείων που τεκμηριώνουν τις αλλαγές στην Αρχή Ελέγχου και την Ευρωπαϊκή Επιτροπή,
* τη συνεργασία με τις Ειδικές Υπηρεσίες ΟΠΣ και Κρατικών Ενισχύσεων, προκειμένου οι προσαρμογές ή τροποποιήσεις του ΣΔΕ να ενσωματωθούν στα αντίστοιχα πληροφοριακά συστήματα (ΟΠΣ-ΠΣΚΕ),
* την ενημέρωση των υπηρεσιών της ΕΑΣ, όλων των Διαχειριστικών Αρχών και της Αρχής Πιστοποίησης σχετικά με τα νέα στοιχεία του ΣΔΕ (οι ΕΦ ενημερώνονται σχετικά με ευθύνη της ΔΑ που τους εποπτεύει),
* τη συνεργασία με την ΕΥΣΣΑ για την ανάρτηση των προσαρμογών ή τροποποιήσεων του ΣΔΕ στην ιστοσελίδα του ΕΣΠΑ 2014-2020 www.espa.gr,
* τον προγραμματισμό και τη διενέργεια εκπαιδεύσεων, όποτε κρίνεται απαραίτητο, των στελεχών των εμπλεκόμενων αρχών (ΔΑ, ΕΦ, Αρχή Πιστοποίησης κλπ) για την ενημέρωσή τους σχετικά με τις πραγματοποιηθείσες αλλαγές.

Οι προσαρμογές ή τροποποιήσεις στα έγγραφα που περιλαμβάνονται στο Εγχειρίδιο του ΣΔΕ τυποποιούνται, κωδικοποιούνται και κοινοποιούνται, σύμφωνα με την *Οδηγία* *Ο.IΧ.1\_1: Έλεγχος Εγγράφων Εγχειριδίου ΣΔΕ.*

**5. Σχετικά Έντυπα**

| **Κωδικός** | **Περιγραφή** |
| --- | --- |
| Ο.ΙΧ.1\_1 | Έλεγχος Εγγράφων Εγχειριδίου ΣΔΕ |
| Ε.ΙΧ.1\_1 | Κατάλογος Εγγράφων Εγχειριδίου ΣΔΕ |

**6. Διάγραμμα ροής**