## Διαδικασία ΔΙΙ\_4: Προέγκριση τροποποίησης νομικής δέσμευσης (πράξεις πλην ΚΕ)

**1. Σκοπός**

Σκοπός της διαδικασίας είναι της ανίχνευση αστοχιών ως προς την τήρηση των ενωσιακών και εθνικών κανόνων κατά το στάδιο τροποποίησης νομικής δέσμευσης, των υποέργων κάθε συγχρηματοδοτούμενης πράξης, ώστε να εξασφαλίζεται η τήρηση των αρχών της ίσης μεταχείρισης και του υγιούς ανταγωνισμού.

**2. Πεδίο εφαρμογής**

Η διαδικασία εφαρμόζεται για τα υποέργα που υλοποιούνται με σύναψη δημοσίων συμβάσεων (έργων, προμηθειών και υπηρεσιών), ο εκτιμώμενος προϋπολογισμός των οποίων είναι άνω του ορίου της παραγράφου 1, του άρθρου 133 του Ν. 4270/2014 (όπως ισχύει δυνάμει του άρθρου 199 περ.42 παρ. 1Α του Ν.4281/2014 (Α’60) και του άρθρου 37 π.1 του Ν.4320 (Α’29)) που αφορά στη διενέργεια διαγωνισμών με συνοπτική διαδικασία (πρόχειρος).

Τονίζεται ότι τα υποέργα που υλοποιούνται με ίδια μέσα δεν δύναται να περιλαμβάνουν αναθέσεις συμβάσεων άνω του ορίου της παραγράφου 1, του άρθρου 133 του Ν. 4270/2014 που ισχύει για τη διενέργεια διαγωνισμών με συνοπτική διαδικασία (πρόχειρος). Αναθέσεις άνω του ορίου αυτού θα πρέπει να αποτελούν διακριτά Υποέργα.

**3. Θεσμικό Πλαίσιο**

* Νόμος 4314/2014
* Νόμος 4270/2014
* Νόμος 4314/2014
* Νόμος 4281/2014
* Νόμος 4320/2015

**4. Περιγραφή**

* 1. **Υποβολή αιτήματος από Δικαιούχο**

Σε κάθε περίπτωση τροποποίησης του φυσικού και οικονομικού αντικειμένου της αναληφθείσας νομικής δέσμευσης ή παράτασης των συνολικών προθεσμιών εκτέλεσης της πράξης, πλην των περιπτώσεων τροποποίησης χρονοδιαγράμματος που ρητά προβλέπεται στη διακήρυξη, ο Δικαιούχος, πριν την υπογραφή της τροποποίησης της νομικής δέσμευσης, υποβάλλει στην ΔΑ/ ΕΦ, μέσω του ΟΠΣ, αίτημα για την εξέταση της διαδικασίας τροποποίησης της νομικής δέσμευσης συνοδευόμενο με τα απαραίτητα έγγραφα.

* 1. **Εξέταση αιτήματος και ενημέρωση Δικαιούχου**

Η ΔΑ/ ΕΦ εξετάζει εάν το υποβληθέν αίτημα συνοδεύεται από το σύνολο των απαιτούμενων για την εξέτασή του εγγράφων. Εφόσον, το υποβληθέν αίτημα δεν συνοδεύεται από το σύνολο των εγγράφων, ενημερώνει σχετικά το Δικαιούχο για τη συμπλήρωσή τους ~~ε~~ντός επτά (7) εργάσιμων ημερών. Το χρονικό διάστημα από την ενημέρωση του Δικαιούχου μέχρι την υποβολή συμπληρωματικών στοιχείων δεν προσμετράται στην προθεσμία που έχει η ΔΑ/ΕΦ για την ολοκλήρωση του ελέγχου. Σε περίπτωση που εντός της ανωτέρω προθεσμίας ο Δικαιούχος δεν προσκομίσει τα συμπληρωματικά στοιχεία, εκδίδεται αρνητική γνώμη.

Η ΔΑ/ ΕΦ προβαίνει σε εξέταση του αιτήματος με βάση το ισχύον θεσμικό και κανονιστικό πλαίσιο για τη σύναψη και την εκτέλεση δημοσίων συμβάσεων. Τα αποτελέσματα αποτυπώνονται στη σχετική *Λίστα Ελέγχου* στο ΟΠΣ.

Στο πλαίσιο αυτό διευκρινίζονται τα ακόλουθα:

α) Η ΔΑ/ ΕΦ εξετάζει εάν το υποβληθέν αίτημα συνοδεύεται από το σύνολο των απαιτούμενων για την εξέτασή του εγγράφων. Εφόσον, το υποβληθέν αίτημα δεν συνοδεύεται από το σύνολο των εγγράφων, ενημερώνει άμεσα το Δικαιούχο μέσω ΟΠΣ για την υποχρέωση υποβολής των συμπληρωματικών στοιχείων εντός επτά (7) εργάσιμων ημερών. Το χρονικό διάστημα από την ενημέρωση του Δικαιούχου μέχρι την αποστολή από αυτόν των συμπληρωματικών στοιχείων δεν προσμετράται στην προθεσμία των είκοσι (20) εργάσιμων ημερών που έχει η ΔΑ/ΕΦ στη διάθεσή της για να εκφράσει γνώμη.

Όσον αφορά στην υποβολή των συμπληρωματικών στοιχείων, άπρακτη παρέλευση της προθεσμίας υποβολής τους, ή ελλιπής συμπλήρωση αυτών, ή εκπρόθεσμη υποβολή τους επιφέρει υποχρεωτικά την έκδοση από τη ΔΑ/ΕΦ αρνητικής γνώμης.

Ο Δικαιούχος έχει τη δυνατότητα υποβολής νέου αιτήματος, το οποίο συνεπάγεται την έναρξη νέας εικοσαήμερης προθεσμίας για τη ΔΑ/ΕΦ.

β) Εφόσον ο Δικαιούχος υποβάλλει πλήρη στοιχεία και έγγραφα και η ΔΑ/ΕΦ, διενεργώντας το σχετικό έλεγχο, διαπιστώσει ότι χρήζουν διορθώσεων/αλλαγών κ.λπ. ή υπάρχουν ζητήματα επί της του σχεδίου της σύμβασης, ειδοποιεί άμεσα το Δικαιούχο για αυτά και επιστρέφει το σχετικό φάκελο για υιοθέτηση από αυτόν των προτεινόμενων διορθώσεων/αλλαγών κ.λπ. και την εκ νέου υποβολή του εντός επτά (7) εργάσιμων ημερών. Το χρονικό διάστημα από την ενημέρωση του Δικαιούχου μέχρι την επανυποβολή από αυτόν του φακέλου δεν προσμετράται στην προθεσμία των είκοσι (20) εργάσιμων ημερών που έχει η ΔΑ/ΕΦ στη διάθεσή της για να εκφράσει γνώμη.

Όσον αφορά στην επανυποβολή του φακέλου, άπρακτη παρέλευση της προθεσμίας υποβολής τους, ή ελλιπής συμπλήρωση αυτών, ή εκπρόθεσμη υποβολή τους επιφέρει υποχρεωτικά την έκδοση από τη ΔΑ/ΕΦ αρνητικής γνώμης.

Ο Δικαιούχος έχει τη δυνατότητα υποβολής νέου αιτήματος, το οποίο συνεπάγεται την έναρξη νέας εικοσαήμερης προθεσμίας για τη ΔΑ/ΕΦ.

Η θετική γνώμη της ΔΑ/ ΕΦ ή η τεκμαιρόμενη θετική γνώμη αποτελεί όρο για τη χρηματοδότηση της πράξης.

Η γνώμη εγκρίνεται από τον Προϊστάμενο της ΔΑ/ΕΦ (*Ε.ΙΙ.4\_1: Προέγκριση Τροποποίησης Νομικής Δέσμευσης).* Η έκδοση της γνώμης και η σχετική ενημέρωση του Δικαιούχου διενεργούνται μέσω του ΟΠΣ.

* 1. **Υπογραφή τροποποιημένης νομικής δέσμευσης και υποβολή τροποποιημένου ΤΔΥ**

Ο Δικαιούχος προβαίνει στην υπογραφή του εγκεκριμένου από τη ΔΑ/ΕΦ σχεδίου τροποποιημένης σύμβασης.

Αντίγραφο της υπογραφείσας τροποποιημένης σύμβασης, καθώς και το σχετικό ΤΔΥ αποστέλλονται μέσω του ΟΠΣ από το Δικαιούχο στη ΔΑ/ΕΦ.

* 1. **Εξέταση ενδεχόμενης τροποποίησης της Απόφασης Ένταξης ή του ΤΔΠ**

Η ΔΑ ΔΑ/ΕΦ εξετάζει, εάν με την τροποποίηση της νομικής δέσμευσης τροποποιούνται στοιχεία της Απόφασης Ένταξης ή του ΤΔΠ.

Στην περίπτωση που τροποποιούνται στοιχεία της Απόφασης Ένταξης, ενεργοποιείται η *Διαδικασία ΔΙΙ\_9: Τροποποίηση Απόφασης Ένταξης*.

**5. Σχετικά έντυπα**

| **Κωδικός** | **Περιγραφή** |
| --- | --- |
| Ε.ΙΙ.4\_1 | Προέγκριση Τροποποίησης Νομικής Δέσμευσης |
| Λ.ΙΙ.4\_1 | Λίστα Ελέγχου Τροποποίησης Σύμβασης Έργου Κατασκευών |
| Λ.ΙΙ.4\_2 | Λίστα Ελέγχου Τροποποίησης Σύμβασης Προμηθειών και Υπηρεσιών |

**6. Διάγραμμα ροής**