|  |
| --- |
| **4** |

# **ΕΝΔΙΑΜΕΣΟΙ ΦΟΡΕΙΣ**

**ΟΡΙΣΜΟΣ. ΑΡΜΟΔΙΟΤΗΤΕΣ. ΟΡΓΑΝΩΣΗ.**

Το παράρτημα 4 περιλαμβάνει αναλυτικές πληροφορίες και συμπληρώνει τα εξής στοιχεία του βασικού κειμένου περιγραφής του ΣΔΕ:

2.1.3 Καθορισμός των καθηκόντων που ανατίθενται επίσημα από τη Διαχειριστική Αρχή, προσδιορισμός των Ενδιάμεσων Φορέων και της μορφής της ανάθεσης

2.2.1 Οργανόγραμμα και καθορισμός των καθηκόντων των Μονάδων (περιλαμβανομένου του σχεδίου κατανομής των κατάλληλων ανθρώπινων πόρων με τις απαραίτητες δεξιότητες).

1.3.3 Στοιχεία Επικοινωνίας ΕΦ (ονομασία, διεύθυνση και αρμόδιος επικοινωνίας)

|  |
| --- |
| **4.1 ΟΡΙΣΜΟΣ ΕΝΔΙΑΜΕΣΩΝ ΦΟΡΕΩΝ** |

Στο άρθρο 13 του Νόμου 4314/2014 περιγράφονται οι περιπτώσεις στις οποίες Ενδιάμεσοι Φορείς (ΕΦ) αναλαμβάνουν ή δύναται να αναλάβουν τη διαχείριση μέρους ενός ΕΠ ή συγκεκριμένα καθήκοντα της ΔΑ, και προσδιορίζεται η μορφή των σχετικών αναθέσεων. Συγκεκριμένα, στο πλαίσιο του παρόντος ΣΔΕ (που εφαρμόζεται στα ΕΠ του ΕΤΠΑ, ΕΚΤ και ΤΣ):

* Προβλέπεται ο ορισμός των Ειδικών Υπηρεσιών Διαχείρισης των Περιφερειακών ΕΠ ως ΕΦ για Πράξεις του τομέα περιβάλλοντος χρηματοδοτούμενων από το Ταμείο Συνοχής. Οι ΕΥΔ των ΠΕΠ αναλαμβάνουν την άσκηση των αρμοδιοτήτων της Διαχειριστικής Αρχής του ΕΠ «Υποδομές Μεταφορών, Περιβάλλον και Αειφόρος Ανάπτυξη» για τις ανωτέρω Πράξεις, με την έκδοση αντίστοιχης Απόφασης του Υπουργού Οικονομίας, Υποδομών, Ναυτιλίας & Τουρισμού.
* Προβλέπεται η δυνατότητα ορισμού ΕΦ τομεακών και περιφερειακών ΕΠ για δράσεις κρατικών ενισχύσεων. Ως ΕΦ για Πράξεις κρατικών ενισχύσεων δύναται να οριστούν:
* δημόσια Υπηρεσία ή ΝΠΔΔ ή ΝΠΙΔ μη κερδοσκοπικού χαρακτήρα εποπτευόμενα από το κράτος, τα οποία ασκούν αρμοδιότητες διαχείρισης βάσει ισχύουσας νομοθετικής πρόβλεψης
* νομικά πρόσωπα ιδιωτικού δικαίου μη κερδοσκοπικού και μη επιχειρηματικού σκοπού, στα οποία ανατίθεται κατόπιν διαγωνιστικής διαδικασίας του π.δ. 98/1996, έναντι κάλυψης λειτουργικών και μόνο δαπανών, η άσκηση καθηκόντων ΔΑ υπό την άμεση εποπτεία και έλεγχό της,
* χρηματοπιστωτικά ιδρύματα ή άλλα νομικά πρόσωπα ιδιωτικού δικαίου με την τήρηση των όρων, των προϋποθέσεων και των διαδικασιών που προβλέπονται στο π.δ. 60/2007 (Α΄64).

Ο ορισμός ΕΦ, που θα αναλάβουν τη διαχείριση μέρους ΕΠ ή συγκεκριμένων καθηκόντων της ΔΑ του εν λόγω ΕΠ για Πράξεις κρατικών ενισχύσεων, γίνεται μετά από σύμφωνη γνώμη του Γενικού Γραμματέα Δημοσίων Επενδύσεων-ΕΣΠΑ και την έκδοση Απόφασης:

* για τα Τομεακά ΕΠ, Απόφαση του Υπουργού Οικονομίας, Ανάπτυξης & Τουρισμού
* για τα Περιφερειακά ΕΠ, Απόφαση του οικείου Περιφερειάρχη.
* Προβλέπεται η δυνατότητα ορισμού ΕΦ, μέρους ΕΠ για δράσεις ολοκληρωμένων χωρικών επενδύσεων ή βιώσιμης αστικής ανάπτυξης ή προγραμμάτων τοπικής ανάπτυξης με πρωτοβουλία των τοπικών κοινοτήτων (ΤΑΠΤΟΚ-CLLD).

Ο ορισμός ΕΦ για την ανάληψη της διαχείρισης μέρους ΕΠ ή συγκεκριμένων καθηκόντων της ΔΑ του εν λόγω ΕΠ για δράσεις ολοκληρωμένων χωρικών επενδύσεων ή βιώσιμης αστικής ανάπτυξης προϋποθέτει εισήγηση του οικείου Περιφερειάρχη και έκδοση Απόφασης του Υπουργού Οικονομίας, Ανάπτυξης & Τουρισμού και όπου απαιτείται του Υπουργού Αγροτικής Ανάπτυξης και Τροφίμων.

Για τα προγράμματα τοπικής ανάπτυξης με πρωτοβουλία των τοπικών κοινοτήτων (ΤΑΠΤΟΚ), τα οποία είναι υπό τη διαχειριστική ευθύνη των ΠΕΠ, οι διαδικασίες συντονισμού και διαχείρισης των ΕΔΕΤ, καθώς και τα κριτήρια επιλογής των ΕΦ σύμφωνα με το άρθρο 34 Κανονισμού (ΕΕ) 1303/2013 και το άρθρο 42 παρ. 1 του Κανονισμού (ΕΕ) 1305/2013, καθορίζονται με Απόφαση του Υπουργού Οικονομίας, Ανάπτυξης & Τουρισμού και, όπου απαιτείται, των Υπουργών Εργασίας, Κοινωνικής Ασφάλισης και Κοινωνικής Αλληλεγγύης και Αγροτικής Ανάπτυξης και Τροφίμων, μετά από εισήγηση του οικείου Περιφερειάρχη.

* Όσον αφορά τους Ενδιάμεσους Φορείς Διαχείρισης Πράξεων κρατικών ενισχύσεων που είχαν οριστεί δυνάμει των διατάξεων του ν. 3614/2007, εξακολουθούν να ασκούν τα καθήκοντά τους *για τις Πράξεις των ΕΠ της περιόδου 2007-2013 που μεταφέρονται σε ΕΠ της περιόδου 2014-2020*, υπό τους ίδιους όρους που διαλαμβάνονται στις σχετικές πράξεις ορισμού τους. Στην περίπτωση αυτή, οι σχετικές ρυθμίσεις μεταξύ της ΔΑ και του Ενδιάμεσου Φορέα Διαχείρισης καθορίζονται σε πράξεις εκχώρησης αρμοδιοτήτων που εκδίδονται με Απόφαση του Υπουργού Οικονομίας, Ανάπτυξης & Τουρισμού.

Οι αρμοδιότητες που αναλαμβάνουν οι Ενδιάμεσοι Φορείς δε δύναται να μεταβιβαστούν από αυτούς σε άλλους ΕΦ, με την επιφύλαξη των άρθρων 34, 37 και 38 του Κανονισμού.

Για τον ορισμό ενός Ενδιάμεσου Φορέα, στο Εγχειρίδιο Διαδικασιών ΣΔΕ περιλαμβάνεται συγκεκριμένη Διαδικασία (*ΔV\_1: Ορισμός Ενδιάμεσου Φορέα*), η οποία δύναται να εφαρμοστεί σε κάθε ΕΠ και περιγράφει τις προϋποθέσεις και τον τρόπο ορισμού ενός ικανού ΕΦ.

|  |
| --- |
| * 1. **ΑΡΜΟΔΙΟΤΗΤΕΣ/ ΚΑΘΗΚΟΝΤΑ ΠΟΥ ΑΣΚΟΥΝΤΑΙ ΑΠΟ ΤΟΥΣ ΕΝΔΙΑΜΕΣΟΥΣ ΦΟΡΕΙΣ** |

Οι αρμοδιότητες/καθήκοντα που αναλαμβάνει ένας Ενδιάμεσος Φορέας προσδιορίζονται και εξειδικεύονται σε Απόφαση ορισμού/ ανάθεσης.

Το σύνολο των αρμοδιοτήτων/ καθηκόντων που δύναται να αναλάβει ένας ΕΦ, αποτυπώνονται σε *Υποδείγματα*, που συνοδεύουν τη Διαδικασία του Εγχειριδίου *ΔV\_1: Ορισμός Ενδιάμεσου Φορέα.* Η ΔΑ, αξιοποιώντας τα υποδείγματα αυτά, ανά περίπτωση επιλέγει και συμπεριλαμβάνει το σύνολο ή τμήμα των αρμοδιοτήτων/καθηκόντων αυτών, ώστε να εκδοθούν οι σχετικές Υπουργικές Αποφάσεις κατά τα αναφερόμενα στο κεφάλαιο 4.1.

|  |
| --- |
| * 1. **ΕΝΔΙΑΜΕΣΟΙ ΦΟΡΕΙΣ ΠΟΥ ΣΥΜΜΕΤΕΧΟΥΝ ΣΤΟ ΣΔΕ** |

Οι Ενδιάμεσοι Φορείς (ΕΦ) που έχουν οριστεί μέχρι και την υποβολή της περιγραφής του παρόντος ΣΔΕ είναι οι ΕΦ για Πράξεις του τομέα περιβάλλοντος χρηματοδοτούμενων από το Ταμείο Συνοχής.

**4.3.1 Ενδιάμεσοι Φορείς για Πράξεις του τομέα περιβάλλοντος χρηματοδοτούμενων από το Ταμείο Συνοχής**

Ως Ενδιάμεσοι Φορείς για Πράξεις του τομέα περιβάλλοντος χρηματοδοτούμενων από το Ταμείο Συνοχής ορίζονται, όπως προβλέπεται στο άρθρο 13 του Ν. 4314/2014, οι Ειδικές Υπηρεσίες Διαχείρισης των Περιφερειακών ΕΠ. Στο πλαίσιο αυτό, οι ΕΥΔ των ΠΕΠ αναλαμβάνουν αρμοδιότητες διαχείρισης του ΕΠ «Υποδομές Μεταφορών, Περιβάλλον και Αειφόρος Ανάπτυξη» για τις ανωτέρω Πράξεις, μέσω της έκδοσης της Υπουργικής Απόφασης οικ. 3848/ 18.3.2015, η οποία επισυνάπτεται στο παρόν παράρτημα.

**ΠΙΝΑΚΑΣ 4.3.1** Ενδιάμεσοι Φορείς για Πράξεις του τομέα περιβάλλοντος χρηματοδοτούμενων από το Ταμείο Συνοχής (ανάληψη αρμοδιοτήτων της ΔΑ ΕΠ ΥΜΠΕΡΑΑ)

| **Α/Α** | **ΕΝΔΙΑΜΕΣΟΣ ΦΟΡΕΑΣ** | **ΑΠΟΦΑΣΗ** |
| --- | --- | --- |
| 1 | ΕΥΔ ΕΠ Περιφέρειας Ανατολικής Μακεδονίας-Θράκης | ΥΑ οικ. 3848/ 18.3.2015  (ΦΕΚ 805/Β/6.5.2015) |
| 2 | ΕΥΔ ΕΠ Περιφέρειας Κεντρικής Μακεδονίας |
| 3 | ΕΥΔ ΕΠ Περιφέρειας Δυτικής Μακεδονίας |
| 4 | ΕΥΔ ΕΠ Περιφέρειας Ηπείρου |
| 5 | ΕΥΔ ΕΠ Περιφέρειας Θεσσαλίας |
| 6 | ΕΥΔ ΕΠ Περιφέρειας Στερεάς Ελλάδας |
| 7 | ΕΥΔ ΕΠ Περιφέρειας Δυτικής Ελλάδας |
| 8 | ΕΥΔ ΕΠ Περιφέρειας Πελοποννήσου |
| 9 | ΕΥΔ ΕΠ Περιφέρειας Ιόνιων Νησιών |
| 10 | ΕΥΔ ΕΠ Περιφέρειας Αττικής |
| 11 | ΕΥΔ ΕΠ Περιφέρειας Βορείου Αιγαίου |
| 12 | ΕΥΔ ΕΠ Περιφέρειας Κρήτης |
| 13 | ΕΥΔ ΕΠ Περιφέρειας Νοτίου Αιγαίου |

|  |
| --- |
| * 1. **ΟΡΓΑΝΩΣΗ ΕΝΔΙΑΜΕΣΩΝ ΦΟΡΕΩΝ ΠΟΥ ΣΥΜΜΕΤΕΧΟΥΝ ΣΤΟ ΣΔΕ** |

**4.4.1 Ενδιάμεσοι Φορείς για Πράξεις του τομέα περιβάλλοντος χρηματοδοτούμενων από το Ταμείο Συνοχής**

Τα στοιχεία για την οργάνωση και το προσωπικό των Ειδικών Υπηρεσιών Διαχείρισης των Περιφερειακών ΕΠ, που αναλαμβάνουν αρμοδιότητες ΕΦ για Πράξεις του τομέα περιβάλλοντος χρηματοδοτούμενων από το Ταμείο Συνοχής, αποτυπώνονται στα κεφάλαια 2.4 και 2.5 του Παραρτήματος 2 «Διαχειριστικές Αρχές».

Ο καταμερισμός των αρμοδιοτήτων που αναλαμβάνουν μέσω της ΥΑ οικ. 3848/18.3.2015 (ΦΕΚ 805/Β/6.5.2015) γίνεται κατ’ αντιστοιχία με το οργανόγραμμα που αποτυπώνει την τυπική δομή Διαχειριστικής Αρχής ΠΕΠ 2014-2020 (σχήμα 2.4, Παράρτημα 2).

|  |
| --- |
| **4.5 ΣΤΟΙΧΕΙΑ ΕΠΙΚΟΙΝΩΝΙΑΣ ΕΝΔΙΑΜΕΣΩΝ ΦΟΡΕΩΝ** |

**4.5.1 Ενδιάμεσοι Φορείς για Πράξεις του τομέα περιβάλλοντος χρηματοδοτούμενων από το Ταμείο Συνοχής**

Τα στοιχεία επικοινωνίας των Ειδικών Υπηρεσιών Διαχείρισης των Περιφερειακών ΕΠ, που αναλαμβάνουν αρμοδιότητες ΕΦ για Πράξεις του τομέα περιβάλλοντος χρηματοδοτούμενων από το Ταμείο Συνοχής, αποτυπώνονται στο κεφάλαιο 2.2 του Παραρτήματος 2 «Διαχειριστικές Αρχές».