## Διαδικασία ΔII\_8: Παρακολούθηση συμμόρφωσης Δικαιούχων σε συστάσεις (πράξεις πλην ΚΕ)

**1. Σκοπός**

Σκοπός της διαδικασίας είναι η παρακολούθηση από τη ΔΑ/ ΕΦ της συμμόρφωσης των Δικαιούχων με τις συστάσεις που έχουν καταγραφεί στο πλαίσιο διοικητικής/ επιτόπιας επαλήθευσης από τη ΔΑ/ ΕΦ ή επιθεώρησης από την ΑΠ ή ελέγχων της Αρχής Ελέγχου ή άλλων ελεγκτικών αρχών/ οργάνων, εθνικών ή της Ευρωπαϊκής Ένωσης στο πλαίσιο των αρμοδιοτήτων τους, ώστε να διασφαλίζεται η νομιμότητα, η κανονικότητα και η επιλεξιμότητα των συγχρηματοδοτούμενων Πράξεων που υλοποιεί.

**2. Πεδίο εφαρμογής**

Η διαδικασία εφαρμόζεται από τη ΔΑ/ ΕΦ και αφορά στην παρακολούθηση της συμμόρφωσης σε συστάσεις των Δικαιούχων συγχρηματοδοτούμενων Πράξεων (πλην κρατικών ενισχύσεων) αρμοδιότητάς της.

Για Πράξεις κρατικών ενισχύσεων, η συμμόρφωση των Δικαιούχων σε τυχόν συστάσεις διαπιστώνεται σε κάθε διοικητική και επιτόπια επαλήθευση ώστε να καταβληθεί η αντίστοιχη ενίσχυση, κατά τα προβλεπόμενα στη Διαδικασία *ΔΙΙ\_7\_ΚΕ: Διοικητική και επιτόπια επαλήθευση/πιστοποίηση - καταβολή ενίσχυσης (πράξεις ΚΕ)*.

**3. Θεσμικό Πλαίσιο**

* Κανονισμός 1303/2013: άρθρα 125, 127
* Νόμος 4314/2014: άρθρα 8, 10, 11, 13

**4. Περιγραφή**

* 1. **Καταγραφή συστάσεων**

Η ΔΑ/ ΕΦ συγκεντρώνει και αποτυπώνει στο ειδικό έντυπο *Ε.ΙΙ.8\_1 Πίνακας Παρακολούθησης Συστάσεων* τις συστάσεις προς τους Δικαιούχους που προκύπτουν:

* από επαληθεύσεις που έχει διενεργήσει η ίδια σε Πράξεις
* από επιθεωρήσεις της Αρχής Πιστοποίησης ή
* από ελέγχους της Αρχής Ελέγχου ή άλλων ελεγκτικών αρχών/ οργάνων, εθνικών ή της Ευρωπαϊκής Ένωσης στο πλαίσιο των αρμοδιοτήτων τους.
  1. **Παρακολούθηση συμμόρφωσης με τις συστάσεις**

Η ΔΑ/ ΕΦ παρακολουθεί, καθ’ όλο το χρονικό διάστημα που έχει καθοριστεί, την πρόοδο των ενεργειών συμμόρφωσης του Δικαιούχου με τις συστάσεις που του έχουν απευθυνθεί και ανάλογα με τη φύση των συστάσεων, είτε αξιολογεί διοικητικά τα τεκμήρια συμμόρφωσης που υποβάλλονται από το Δικαιούχο, είτε, εφόσον η επιβεβαίωση της συμμόρφωσης του Δικαιούχου με τις συστάσεις δεν μπορεί να γίνει διοικητικά, προχωρά σε επιτόπια επαλήθευση σύμφωνα με τη σχετική *Διαδικασία ΔΙΙ\_7 Επιτόπια Επαλήθευση (πλην κρατικών ενισχύσεων).*

Στην περίπτωση συμμόρφωσης του Δικαιούχου, η ΔΑ/ ΕΦ:

* ενημερώνει το έντυπο *Ε.ΙΙ.8\_1*
* τηρεί αρχείο με τα τεκμήρια συμμόρφωσης
* όταν η σύσταση προέρχεται από επιθεώρηση της ΑΠ ή από έλεγχο της Αρχής Ελέγχου ή άλλης ελεγκτικής αρχής/ οργάνου, ενημερώνει σχετικά την ως άνω αρμόδια αρχή/ όργανο.

Στην περίπτωση που ο Δικαιούχος δεν ανταποκριθεί στην απαίτηση για παροχή τεκμηρίων συμμόρφωσης ή αν από τα τεκμήρια που υπέβαλε ή από την επιτόπια επαλήθευση, διαπιστώνεται μη συμμόρφωση του Δικαιούχου με τις συστάσεις, τότε η ΔΑ/ ΕΦ, ανάλογα με τη σοβαρότητα των ευρημάτων για τα οποία απευθύνθηκαν συστάσεις, μπορεί να προχωρήσει:

* σε εισήγηση για την επιβολή δημοσιονομικής διόρθωσης/ ανάκτησης, όταν τεκμαίρεται παρατυπία, οπότε και εφαρμόζονται οι αντίστοιχες ενέργειες (για δημοσιονομική διόρθωση/ ανάκτηση) της Διαδικασίας *ΔΙΙ\_7 Επιτόπια Επαλήθευση-πλην ΚΕ.*
* σε εισήγηση για την αναστολή χρηματοδότησης της Πράξης ή/ και την Ανάκληση της Απόφασης Ένταξης (στην περίπτωση αυτή ενεργοποιείται η *Διαδικασία ΔΙΙ\_12: Ανάκληση Απόφασης Ένταξης).*

Σε κάθε περίπτωση η ΔΑ/ ΕΦ ενημερώνει το σχετικό έντυπο *Ε.ΙΙ.8\_1*.

**5. Σχετικά έντυπα**

| **Κωδικός** | **Περιγραφή** |
| --- | --- |
| Ε.ΙΙ.8\_1 | Πίνακας Παρακολούθησης Συστάσεων |

**6. Διάγραμμα ροής**