## Διαδικασία ΔΙΙ\_12: Ανάκληση Απόφασης Ένταξης

1. Σκοπός

Ο σκοπός της διαδικασίας είναι η άρση της χρηματοδότησης μιας Πράξης από το Επιχειρησιακό Πρόγραμμα, λόγω τεκμηριωμένων αδυναμιών εκτέλεσής της σύμφωνα με τους όρους της Απόφασης Ένταξης.

2. Πεδίο εφαρμογής

Η διαδικασία εφαρμόζεται στις Πράξεις εκείνες, για τις οποίες τεκμηριώνονται σημαντικές αποκλίσεις σε σχέση με τους όρους της Απόφασης Ένταξης ή/ και την προγραμματισθείσα πρόοδο.

3. Θεσμικό Πλαίσιο

* Νόμος 4314/2014: άρθρο 27 παρ.4, άρθρο 28 παρ.1
* Καν. 1303/2013: άρθρο 143

4. Περιγραφή

1. *Διαπίστωση αναγκαιότητας ανάκλησης της Απόφασης Ένταξης της Πράξης*

Η διαπίστωση της αναγκαιότητας ανάκλησης της Απόφασης Ένταξης της Πράξης μπορεί να προκύψει πριν ή μετά την ανάληψη νομικών δεσμεύσεων:

* Από το Δικαιούχο, με την υποβολή σχετικού αιτήματος στο οποίο αναγράφονται και τεκμηριώνονται οι λόγοι αδυναμίας εκτέλεσης της Πράξης σύμφωνα με τους όρους της Απόφασης Ένταξης.
* Από τη ΔΑ/ ΕΦ, όπου κατά τη διαδικασία παρακολούθησης και περιοδικής αξιολόγησης της πορείας υλοποίησης της Πράξης διαπιστώνονται:
* σοβαρές εμπλοκές στην ανάληψη νομικών δεσμεύσεων,
* αδικαιολόγητες αποκλίσεις του χρονικού προγραμματισμού της εκτέλεσης,
* προβλήματα στην υλοποίηση, ή/ και μη τήρηση των όρων της Απόφασης Ένταξης
* η μη ολοκλήρωση των υποέργων προπαρασκευαστικών ενεργειών εντός του χρονοδιαγράμματός τους
* Λόγω μη συμμόρφωσης του Δικαιούχου σε συστάσεις στο πλαίσιο επαληθεύσεων/ επιθεωρήσεων/ ελέγχων *(ΔΙΙ\_8)*
* Μετά από διαπιστωμένη απάτη βάσει Απόφασης/ πορίσματος αρμόδιας δικαστικής αρχής *(ΔVIII\_2 και ΔVIII\_3)*.

1. *Λήψη Μέτρων από τη ΔΑ/ ΕΦ*

Η ΔΑ/ ΕΦ, ανάλογα με τη σοβαρότητα του προβλήματος εξετάζει τη λήψη μέτρων, η υλοποίηση των οποίων δύναται να συμβάλει στην αντιμετώπιση των καθυστερήσεων, των προβλημάτων ή των εμπλοκών που παρουσιάζονται κατά την υλοποίηση της Πράξης. Τέτοια μέτρα, σύμφωνα και με τα οριζόμενα στη *ΔII\_1: «Παρακολούθηση Προόδου Υλοποίησης Πράξεων»* δύναται να είναι:

* Διοργάνωση τεχνικών συναντήσεων με το Δικαιούχο, προκειμένου να αναλυθούν οι παράμετροι των προβλημάτων και η διερεύνηση των κατάλληλων μέτρων για την αντιμετώπισή τους,
* Έκτακτη επιτόπια επιθεώρηση στην Πράξη,
* Αποστολή προειδοποιητικής επιστολής στο Δικαιούχο της Πράξης, στην οποία προσδιορίζονται οι αποκλίσεις που έχουν εντοπιστεί και προσδιορίζονται διορθωτικές ενέργειες και το χρονικό διάστημα εντός του οποίου αυτές θα πρέπει να ολοκληρωθούν
* Θέση της πράξης σε καθεστώς επιτήρησης, κατά το οποίο προσδιορίζονται οι λόγοι της επιτήρησης και καθορίζονται διορθωτικά μέτρα και περίοδος συμμόρφωσης του Δικαιούχου.

1. *Επανεξέταση της αναγκαιότητας ανάκλησης της Απόφασης Ένταξης*

Η ΔΑ/ ΕΦ εξετάζει τα αποτελέσματα της εφαρμογής διορθωτικών μέτρων από το Δικαιούχο για την εξαγωγή συμπερασμάτων ως προς την αντιμετώπιση των προβλημάτων.

Εφόσον διαπιστωθεί η μη συμμόρφωση του Δικαιούχου με τις υποχρεώσεις του ή αδυναμία συνέχισης της χρηματοδότησης της Πράξης από το ΕΠ, αποφασίζεται η ανάκληση της απόφασης ένταξης της Πράξης.

1. *Ανάκληση της Απόφασης Ένταξης της Πράξης*

Ο Προϊστάμενος της ΔΑ/ ΕΦ εισηγείται *(Έντυπο* *Ε.ΙΙ.12\_1: Εισήγηση Ανάκλησης της Απόφασης Ένταξης Πράξης*) την ανάκληση της *Απόφασης Ένταξης Πράξης* και ο Γενικός ή Ειδικός Γραμματέας για τα ΤΕΠ ή ο Περιφερειάρχης για τα ΠΕΠ την εκδίδει *(Έντυπο Ε.ΙΙ.12\_1)*.

Η *Απόφαση Ανάκλησης της Απόφασης Ένταξης Πράξης* κοινοποιείται στο Δικαιούχο, καθώς και στους ακόλουθους φορείς:

* Φορέα χρηματοδότησης της Πράξης
* Διεύθυνση Δημοσίων Επενδύσεων
* Αρχή Πιστοποίησης
* Διαχειριστική Αρχή του Επιχειρησιακού Προγράμματος (εφόσον η ανάκληση διενεργείται από τον ΕΦ)

Ο Φορέας Χρηματοδότησης υποχρεούται να προτείνει την απένταξη της Πράξης αυτής από τη συγχρηματοδοτούμενη Συλλογική Απόφαση (ΣΑ) του ΠΔΕ. Με βάση την *Απόφαση Ανάκλησης της Απόφασης Ένταξης* *Πράξης* και την πρόταση απένταξης του Φορέα Χρηματοδότησης, η Διεύθυνση Δημοσίων Επενδύσεων προβαίνει στη διαγραφή της Πράξης από τη ΣΑ του ΠΔΕ.

Η *Απόφαση Ανάκλησης της Απόφασης Ένταξης* αρχειοθετείται στο φάκελο της Πράξης, αναρτάται στο Πρόγραμμα Διαύγεια και δημοσιεύεται στην ενιαία δικτυακή πύλη του ΕΣΠΑ [www.espa.gr](http://www.espa.gr).

Σε περίπτωση που δαπάνες της Πράξης έχουν συμπεριληφθεί σε αίτημα πληρωμής προς την Επιτροπή, η Αρχή Πιστοποίησης προβαίνει στις απαραίτητες διορθωτικές ενέργειες και διασφαλίζεται η τήρηση όλων των σχετικών δεδομένων στο ΟΠΣ.

5. Σχετικά έντυπα

|  |  |
| --- | --- |
| **Κωδικός** | **Περιγραφή** |
| Ε.ΙΙ.12\_1: | Εισήγηση Ανάκλησης της Απόφασης Ένταξης Πράξης |
| Ε.ΙΙ.12\_2: | Απόφαση Ανάκλησης της Απόφασης Ένταξης Πράξης |

6. Διάγραμμα ροής