### Διαδικασία ΔΙΙ\_1\_ΚΕ: Παρακολούθηση προόδου υλοποίησης πράξεων (πράξεις ΚΕ)

**. Σκοπός**

**1. Σκοπός**

Ο σκοπός της διαδικασίας είναι η παρακολούθηση της υλοποίησης του εγκεκριμένου φυσικού και οικονομικού αντικειμένου της Πράξης, σύμφωνα με το χρονοδιάγραμμα και τους όρους υλοποίησης, όπως έχουν οριστεί στην απόφαση χρηματοδότησης της Πράξης.

**2. Πεδίο εφαρμογής**

Η διαδικασία εφαρμόζεται για την παρακολούθηση Πράξεων Κρατικών Ενισχύσεων, που είναι ενταγμένες σε Επιχειρησιακό Πρόγραμμα και αφορούν δράσεις επιχειρηματικότητας. Διευκρινίζεται ότι δεν αφορά σε άλλες πράξεις κρατικής ενίσχυσης υποδομών.

Σε περίπτωση που η ΔΑ, βάσει του άρθρου 123 του Καν. 1303/13, αναθέτει σε Ενδιάμεσο Φορέα (ΕΦ) την άσκηση αρμοδιοτήτων διαχείρισης μέρους του Ε.Π. ή συγκεκριμένα καθήκοντά της, που αφορούν στην παρούσα διαδικασία, οι σχετικές υποχρεώσεις που αναλαμβάνει ο ΕΦ περιλαμβάνονται στην Απόφαση Ορισμού του (βλ. *Διαδικασία ΔV\_1. «Ορισμός Ενδιάμεσου Φορέα»* και *Έντυπο Ε.V.1\_KE\_1α*), ενώ η άσκηση των αρμοδιοτήτων του παρακολουθείται από τη ΔΑ σύμφωνα με τη διαδικασία *ΔV\_2 «Παρακολούθηση Ενδιάμεσου Φορέα».*

**3. Θεσμικό Πλαίσιο**

* Κανονισμός 1303/2013: Άρθρο 125
* Κανονισμός (ΕΕ) 1407/2013 της 18ης Δεκεμβρίου 2013, σχετικά με την εφαρμογή των άρθρων 107 και 108 της Συνθήκης για τη λειτουργία της Ευρωπαϊκής Ένωσης στις ενισχύσεις ήσσονος σημασίας (de minimis).

Κανονισμός (ΕΕ) 651/2014 της 17ης Ιουνίου 2014, για την κήρυξη ορισμένων κατηγοριών ενισχύσεων ως συμβατών με την εσωτερική αγορά κατ’ εφαρμογή των άρθρων 107 και 108 της Συνθήκης (Απαλλακτικός)

* Σχετικές ανακοινώσεις και Κατευθυντήριες Γραμμές της ΕΕ
* Νόμος 4314/2014
  + Άρθρα 14,15, 47, 57

**4. Περιγραφή**

* 1. **Διαλειτουργικότητα Πληροφοριακών Συστημάτων ΟΠΣ και ΠΣΚΕ**

Για την συνεκτική λειτουργία των Πληροφοριακών Συστημάτων ΠΣΚΕ και ΟΠΣ ΕΣΠΑ, τη μείωση του διοικητικού φόρτου και την ελαχιστοποίηση της πιθανότητας σφαλμάτων/καθυστερήσεων, από τις Υπηρεσίες της ΕΑΣ έχει πραγματοποιηθεί εκ των προτέρων αντιστοίχιση των κοινών πεδίων των εντύπων που υποστηρίζει το κάθε πληροφοριακό σύστημα. Όταν τα πεδία αυτά οριστικοποιούνται ή επικαιροποιούνται στο ΠΣΚΕ, μέσω της διαλειτουργικότητας των δύο συστημάτων, τα στοιχεία τους παρέχονται άμεσα και στο ΟΠΣ ΕΣΠΑ.

Όσον αφορά στην παρούσα διαδικασία, ενημερώνεται στο ΟΠΣ το Ε.ΙΙ.1\_2 Δελτίο Παρακολούθησης και Αξιολόγησης Προόδου Πράξης, στη βάση των κοινών στοιχείων/πεδίων που περιλαμβάνονται στο Ε.5.ΙΙ\_2 Δελτίο Επαλήθευσης Δήλωσης Δαπανών Δικαιούχου και στα πρότυπα έντυπα του ΠΣΚΕ, σε όλη τη διάρκεια υλοποίησης της Πράξης.

Η ΔΑ έχει την υποχρέωση να εξειδικεύσει το γενικό εγχειρίδιο χρήσης του Πληροφοριακού Συστήματος Διαχείρισης Κρατικών Ενισχύσεων (ΠΣΚΕ) που έχει εκδοθεί από την ΕΥΚΕ, ανάλογα με το περιεχόμενο της κάθε Πρόσκλησης (μέτρο ενίσχυσης). Η ΔΑ έχει την υποχρέωση να παρέχει υπηρεσίες επιχειρησιακής υποστήριξης των χρηστών του ΠΣΚΕ (help desk) καθ’ όλο το διάστημα υλοποίησης της Πράξης.

* 1. **Παρακολούθηση στοιχείων προόδου της Πράξης**

Η παρακολούθηση της υλοποίησης του εγκεκριμένου φυσικού και οικονομικού αντικειμένου της Πράξης σύμφωνα με το χρονοδιάγραμμα υλοποίησης και τους όρους υλοποίησης, όπως έχουν οριστεί στην Απόφαση Χρηματοδότησης, αποτελεί ευθύνη της ΔΑ.

Ο Δικαιούχος της ενίσχυσης, κατά τη διάρκεια υλοποίησης της Πράξης, υποβάλλει στο Πληροφοριακό Σύστημα Κρατικών Ενισχύσεων (ΠΣΚΕ) στοιχεία που αφορούν την πρόοδο υλοποίησης (ενδεικτικά, το Αίτημα Πληρωμής), όπως αυτά ορίζονται στην Πρόσκληση.

Αντίστοιχα, η ΔΑ ενημερώνει το Πληροφοριακό Σύστημα Διαχείρισης Κρατικών Ενισχύσεων (ΠΣΚΕ) με τα στοιχεία που αφορούν ενέργειες αρμοδιότητάς της (π.χ. αποτελέσματα επαληθεύσεων της ΔΑ) και ενημερώνεται το ΟΠΣ.

Στις περιπτώσεις που διαπιστωθεί μη συμμόρφωση του Δικαιούχου στις υποχρεώσεις του αναφορικά με την υλοποίηση της Πράξης (π.χ. τήρηση υποχρέωσης τριετίας για προκαταβολές κλπ), η ΔΑ προβαίνει στη λήψη διορθωτικών μέτρων, τα οποία μπορεί να κλιμακωθούν από τη διατύπωση προς το Δικαιούχο απλών συστάσεων συμμόρφωσης μέχρι και την ενεργοποίηση διαδικασιών ανάκλησης της Απόφασης Χρηματοδότησης της Πράξης, σύμφωνα με τα οριζόμενα στην Πρόσκληση.

**5. Σχετικά έντυπα**

|  |  |
| --- | --- |
| Χρησιμοποιούνται έντυπα άλλων Διαδικασιών ως εξής: | |
| **Κωδικός** | **Περιγραφή** |
| Ε.II.1\_2  Ε.II.5\_2 | Δελτίο Παρακολούθησης & Αξιολόγησης Προόδου Πράξης (πράξεις πλην ΚΕ)  Δελτίο Επαλήθευσης Δήλωσης Δαπανών Δικαιούχου (πράξεις πλην ΚΕ) |

**6. Διάγραμμα ροής**