## ΟΔΗΓΙΑ Ο\_Λ.ΙΙ.2\_1: Οδηγίες συμπλήρωσης της Λίστας Ελέγχου Διακήρυξης Έργων (που εμπίπτουν στο πεδίο εφαρμογής των κοινοτικών οδηγιών της ΕΕ &ΠΔ 60/2007–Αναθέτουσες Αρχές)

**ΕΙΣΑΓΩΓΗ**

Η Λ.ΙΙ.2\_1 συμπληρώνεται στις περιπτώσεις προκηρύξεων για την ανάθεση δημοσίων συμβάσεων έργων που εμπίπτουν στο πεδίο εφαρμογής των κοινοτικών οδηγιών και το ΠΔ 60/2007.

**ΑΝΤΙΚΕΙΜΕΝΟ ΚΑΙ ΚΡΙΤΗΡΙΑ ΕΛΕΓΧΟΥ**

**I. ΕΞΑΙΡΕΤΙΚΕΣ ΔΙΑΔΙΚΑΣΙΕΣ ΑΝΑΘΕΣΗΣ**

|  |
| --- |
| ***Ερώτηση 1: Στην περίπτωση επιλογής της επισπευσμένης κλειστής διαδικασίας ή της επισπευσμένης διαδικασίας με διαπραγμάτευση με δημοσίευση προκήρυξης αιτιολογείται επαρκώς η προσφυγή στη διαδικασία αυτή;*** |

Διαδικασίες με επίκληση του επείγοντος εφαρμόζονται μόνο στις περιπτώσεις για τις οποίες υπάρχει επαρκής τεκμηρίωση του επείγοντος. Οι αναθέτουσες αρχές δεν μπορούν να επικαλούνται λόγους επείγοντος που προκύπτουν από άστοχο προγραμματισμό ή και από την έλλειψη δικής τους επιμέλειας.

**Εφαρμοστέο δίκαιο/Νομολογία:**

αρ. 32 παρ. 8 ΠΔ 60/2007

|  |
| --- |
| ***Ερώτηση 2: Έχουν υποβληθεί στη ΔΑ: η περίληψη της διακήρυξης που θα αποσταλεί στην EEΕΕ και στον ελληνικό τύπο, η διακήρυξη και τα λοιπά τεύχη διαγωνισμού, όπως προβλέπονται από το ισχύον θεσμικό πλαίσιο δημοσίων συμβάσεων έργων;*** |

Τα λοιπά τεύχη διαγωνισμού είναι:

* **Για κατασκευές:**
  + Έντυπο οικονομικής προσφοράς
  + Τιμολόγιο μελέτης
  + Ειδική Συγγραφή Υποχρεώσεων
  + Τεχνική Συγγραφή Υποχρεώσεων (Τεχνικές Προδιαγραφές και τα παραρτήματά τους)
  + Τεχνική Περιγραφή
  + Προϋπολογισμός Μελέτης
  + Εγκεκριμένες μελέτες από την υπηρεσία
* **Για το σύστημα μελέτη – κατασκευή απαιτούνται επί πλέον:**
* Κανονισμός Μελετών Έργου (ΚΜΕ)
* Πρότυπα Κατασκευής Έργου (ΠΚΕ)

Τα ΚΜΕ και ΠΚΕ (εγκύκλιος 27/97ΥΠΕΧΩΔΕ) συντάσσονται ειδικώς για το προς δημοπράτηση έργο (Μ/Κ) ή παραπέμπουν σε πρότυπα και κανονισμούς παρόμοιων έργων. Η τήρησή τους είναι υποχρεωτική για τους διαγωνιζομένους επί ποινή αποκλεισμού.

* + **Για μελέτες και συναφείς υπηρεσίες:**
    - Έντυπο οικονομικής προσφοράς
    - Συγγραφή υποχρεώσεων
    - Τεύχος τεχνικών δεδομένων
    - Τεύχος προεκτιμώμενης αμοιβής

**Εφαρμοστέο δίκαιο/Νομολογία:**

Ενδεικτικά:

Για κατασκευές:

• N. 3669/2008

• Εγκ.37/1995 και εγκ.38/2005 ΥΠΕΧΩΔΕ

Για μελέτες και συναφείς υπηρεσίες:

• Ν. 3316/2005

• Εγκ.37/1995 και εγκ.38/2005 ΥΠΕΧΩΔΕ

|  |
| --- |
| Ερώτηση 3: Διασφαλίζεται ότι το ύψος της αξίας της σύμβασης που προκηρύσσεται, σε σχέση με τον προϋπολογισμό των επί μέρους τμημάτων της πράξης ή του έργου ή σταδίου έργου δεν συνιστά κατάτμηση, με σκοπό την αποφυγή της πλήρους εφαρμογής των διατάξεων των Οδηγιών; |

Αναγράφεται ο Π/Υ δημοπράτησης χωρίς το ΦΠΑ, συμπεριλαμβανομένων τυχόν δικαιωμάτων προαίρεσης και τυχόν παρατάσεων της σύμβασης, προκειμένου να κριθεί αν το συνολικό ποσό υπερβαίνει ή όχι το όριο εφαρμογής (βλ. αρ. 8 ΠΔ 60/2007).

Επισημαίνεται ότι σύμφωνα με την εγκ. εφαρμογής 1/18.1.06 της οδηγίας 2004/18/ΕΚ εφίσταται η προσοχή στην αποφυγή κατάτμησης των συμβάσεων, όταν έχει ως συνέπεια την αποφυγή της δημοσίευσης των προκηρύξεων στην Εφημερίδα της Ευρωπαϊκής Ένωσης. Κατά συνέπεια, τα προαναφερόμενα δικαιώματα προαίρεσης και οι παρατάσεις αποκτούν ιδιαίτερη βαρύτητα κυρίως στις περιπτώσεις που ο Π/Υ δημοπράτησης είναι πλησίον των εκάστοτε ορίων εφαρμογής.

Για τις συμφωνίες- πλαίσιο και για τα δυναμικά συστήματα αγορών, λαμβάνεται υπόψη η μέγιστη αξία χωρίς ΦΠΑ, του συνόλου των προβλεπόμενων συμβάσεων για τη συνολική διάρκεια της συμφωνίας- πλαισίου ή του δυναμικού συστήματος αγορών.

Όταν ένα σχεδιαζόμενο έργο ή ένα σχέδιο αγοράς υπηρεσιών ή η προμήθεια ομοειδών προϊόντων μπορεί να οδηγήσει σε ταυτόχρονη σύναψη χωριστών συμβάσεων κατά τμήματα, λαμβάνεται υπόψη η συνολική εκτιμώμενη αξία όλων των τμημάτων. Όταν η συνολική αξία των τμημάτων είναι ίση με ή υπερβαίνει τα ποσά των κατώτατων ορίων το ΠΔ 60/2007 εφαρμόζεται στη σύναψη κάθε τμήματος. Οι αναθέτουσες αρχές μπορούν να παρεκκλίνουν, προκειμένου για τα τμήματα, των οποίων η εκτιμώμενη αξία χωρίς ΦΠΑ είναι μικρότερη των 80.000ευρώ για τις υπηρεσίες και τις προμήθειες και του 1.000.000ευρώ για τα έργα, εφόσον το συνολικό ποσό των συγκεκριμένων τμημάτων δεν υπερβαίνει το 20% της συνολικής αξίας όλων των τμημάτων.

**Εφαρμοστέο δίκαιο/Νομολογία :**

αρ. 6 παρ.1αρ. 8 παρ. 3,5 ΠΔ 60/2007

Υποθέσεις Δικαστηρίου ΕΕ: C-16/1998 Επιτροπή κατά Γαλλίας, C-411/2000 FelixSwoboda, C-574/2010 Επιτροπή κατά Γερμανίας.

Πράξεις ΕΣ: IV Τμ: 46/2005, 109/2007, V Τμ: 6/2011, 439/2010, VΙ Τμ: 264/2011, VIΙ Τμ: 70/2005, 91/2009, 25/2009.

Γνωμοδότηση ΝΣΚ 80/2004

|  |
| --- |
| Ερώτηση 4:Σε περίπτωση δημοσίων συμβάσεων έργων, για τον προσδιορισμό του προϋπολογισμού της σύμβασης, ενσωματώνεται σε αυτόν και η προϋπολογιζόμενη αξία των προμηθειών που είναι αναγκαίες για την εκτέλεση του έργου, και που παρέχονται στον Ανάδοχο από την Αναθέτουσα Αρχή; |

Στις περιπτώσεις έργων που οι φορείς υλοποίησης (π.χ. Δήμοι, Περιφέρειες κλπ.) προμηθεύουν οι ίδιοι στον Ανάδοχο μέρος ή το σύνολο των αναγκαίων υλικών κτλ. για την εκτέλεση του έργου, θα πρέπει κατά τον προσδιορισμό της αξίας της σύμβασης να συνυπολογίζεται και η αξία τους.

**Εφαρμοστέο δίκαιο/Νομολογία :**

αρ. 8 παρ. 4 ΠΔ 60/2007

|  |
| --- |
| Ερώτηση 5: Στην περίπτωση διαγωνισμού μελετών στον υπολογισμό του οικονομικού αντικειμένου του διαγωνισμού:α) εκτός από την εκτιμώμενη αξία της σύμβασης υπηρεσιών λαμβάνονται υπόψη τα ενδεχόμενα βραβεία συμμετοχής ή/και πληρωμής χρηματικού ποσού στους συμμετέχοντες;β) εκτός από τα βραβεία συμμετοχής ή/και πληρωμής χρηματικού ποσού στους συμμετέχοντες λαμβάνεται υπόψη η εκτιμώμενη αξία της σύμβασης υπηρεσιών που μπορεί να ανατεθεί αργότερα εφόσον αυτό προβλέπεται στην προκήρυξη; |

Η περίπτωση α) αφορά στους διαγωνισμούς μελετών που διοργανώνονται στο πλαίσιο σύναψης δημόσιας σύμβασης υπηρεσιών.

Η περίπτωση β) αφορά στους διαγωνισμούς μελετών με βραβεία συμμετοχής ή/και καταβολή χρηματικού ποσού στους συμμετέχοντες.

**Εφαρμοστέο δίκαιο/Νομολογία:**

αρ. 59 ΠΔ 60/2007

**III. ΤΗΡΗΣΗ ΚΑΝΟΝΩΝ ΔΗΜΟΣΙΟΤΗΤΑΣ ΚΑΙ ΔΙΑΦΑΝΕΙΑΣ**

|  |
| --- |
| Ερώτηση 6: Έχουν συνταχθεί τα έντυπα προς δημοσίευση των προκηρύξεων στην ΕΕΕΕ σύμφωνα με τα τυποποιημένα έντυπα του Κανονισμού (ΕΚ) αριθ. 1564/2005, όπως έχει τροποποιηθεί και ισχύει; |

Οι προβλεπόμενες στο ΠΔ προθεσμίες υπολογίζονται από την επομένη της ημερομηνία αποστολής της διακήρυξης στην Ε.Ε.Ε.Ε. Οι αναθέτουσες αρχές πρέπει σε κάθε περίπτωση, κατά την παρ. 7 του αρ. 30 του ΠΔ 60/2007, να είναι σε θέση να αποδείξουν την ημερομηνία αποστολής των προκηρύξεων. Η αναθέτουσα αρχή έχει τη δυνατότητα με την παράθεση αιτιολογουμένων  λόγων να συμπληρώσει, τροποποιήσει, διορθώσει, ακυρώσει την δημοσιευθείσα προκήρυξη με την έγκαιρη αποστολή στην Ε.Ε.Ε.Ε. μιας συμπληρωματικής, τροποποιητικής, διορθωτικής ή εν τέλει ακυρωτικής της προηγούμενης προκήρυξης. Δεν υπάρχουν τυποποιημένα  υποδείγματα για τις ανωτέρω μεταβολές και οποιαδήποτε μεταβολή θα πρέπει να δημοσιεύεται και στον εγχώριο τύπο (στις εφημερίδες στις οποίες έλαβε χώρα η αρχική δημοσίευση), ενώ θα πρέπει να αποστέλλεται και σε όσους έλαβαν τεύχη του διαγωνισμού.

Στις περιπτώσεις προκαταρκτικής προκήρυξης σύμφωνα με τις περιπτώσεις της παρ. 4 του αρ. 32 του ΠΔ 60/2007 δημοσιεύεται το Έντυπο **«Προκαταρκτικής Προκήρυξης»** στο «προφίλ αγοραστή.

**Εφαρμοστέο δίκαιο/Νομολογία:**

αρ. 29 και 30 ΠΔ 60/2007

|  |
| --- |
| ***Ερώτηση 7: Προβλέπεται η τήρηση της ελάχιστης προθεσμίας παραλαβής αιτήσεων και προσφορών από την Αναθέτουσα Αρχή;*** |

Τα στοιχεία που απαιτούνται για τον προσδιορισμό της αναγκαίας προθεσμίας είναι:

* το είδος της διαδικασίας,
* τυχόν προηγούμενη ενδεικτική Προκήρυξη (μείωση των προθεσμιών για την παραλαβή των προσφορών, κατά γενικό κανόνα, σε 36 ημέρες αλλά σε καμία περίπτωση λιγότερο των 22 ημερών),
* τυχόν αναφορά στο τεύχος της Διακήρυξης Διαγωνισμού στον τρόπο αποστολής της Προκήρυξης Διαγωνισμού στην ΕΕΕΕ (σύντμηση κατά 7 ημέρες σε περίπτωση ηλεκτρονικής αποστολής),
* τυχόν αναφορά στον τρόπο διάθεσης των αναγκαίων εγγράφων και σε περίπτωση ηλεκτρονικής διάθεσης προσδιορισμός της σχετικής διεύθυνσης διαδικτύου (σύντμηση κατά 5 ημέρες σε περίπτωση ηλεκτρονικής διάθεσης).

*Αναλυτικότερα:*

**Ανοικτή διαδικασία:** ελάχιστη προθεσμία παραλαβής των προσφορών = 52 ημέρες

**Κλειστή διαδικασία, διαδικασία με διαπραγμάτευση με δημοσίευση προκήρυξης, ανταγωνιστικός διάλογος:** ελάχιστη προθεσμία παραλαβής των αιτήσεων συμμετοχής = 37 ημέρες από την ημερομηνία αποστολής της προκήρυξης στην ΕΕΕΚ.

**Κλειστή διαδικασία:** ελάχιστη προθεσμία παραλαβής των προσφορών = 40 ημέρες από την ημερομηνία αποστολής της πρόσκλησης.

***Όταν έχει προηγηθεί δημοσίευση προκαταρκτικής προκήρυξης στην ΕΕΕΚ:*** η ελάχιστη προθεσμία παραλαβής των προσφορών μειώνεται σε 36 ημέρες και σε καμία περίπτωση δεν μπορεί να είναι κατώτερη των 22 ημερών (δεν εφαρμόζεται στις διαδικασίες διαπραγμάτευσης χωρίς προηγούμενη δημοσίευση προκήρυξης).

***Δυνατότητα σύντμησης:*** κατά 7 μέρες παραλαβής αιτήσεων συμμετοχής και προσφορών, όταν οι προκηρύξεις καταρτίζονται και αποστέλλονται με **ηλεκτρονικά μέσα**. Δυνατότητα (επιπλέον των 7 ημερών) σύντμησης κατά 5 ημέρες παραλαβής των προσφορών όταν η ΑΑ παρέχει με ηλεκτρονικό μέσο άμεση πρόσβαση στα τεύχη του διαγωνισμού.

**Επισπευσμένη κλειστή διαδικασία, επισπευσμένη με διαπραγμάτευση με δημοσίευση προκήρυξης** (όταν υπάρχουν επείγοντες λόγοι): παραλαβή των αιτήσεων συμμετοχής 15 ημέρες από την ημερομηνία αποστολής της προκήρυξης στην ΕΕΕΚ ή 10 ημ. αν η προκήρυξη απεστάλη με ηλεκτρονικά μέσα.

**Κλειστή διαδικασία:** παραλαβή των προσφορών 10 ημέρες από την ημερομηνία της πρόσκλησης

**Εφαρμοστέο δίκαιο/Νομολογία :**

αρ. 29 & 32 ΠΔ 60/2007

**IV. ΠΕΡΙΕΧΟΜΕΝΟ ΔΙΑΚΗΡΥΞΗΣ**

|  |
| --- |
| ***Ερώτηση 8: Έχουν χρησιμοποιηθεί τα πρότυπα τεύχη διακήρυξης ώστε να διασφαλιστεί ότι περιλαμβάνεται το σύνολο των αναγκαίων στοιχείων στο τεύχος της Διακήρυξης Διαγωνισμού;*** |

Στη διακήρυξη πρέπει, πέραν της διαδικασίας ανάθεσης και της τεχνικής περιγραφής του έργου, ενδεικτικά να αναφέρονται τα:

* στοιχεία προκήρυξης,
* στοιχεία συμμετοχής (πχ περί ενώσεων φορέων)
* στοιχεία προσφορών (χρονικό διάστημα ισχύος),
* στοιχεία σύμβασης (βασικοί όροι χρηματοδότησης και πληρωμής, τρόπος καταβολής των δόσεων πληρωμής)

**Εφαρμοστέο δίκαιο/Νομολογία :**

Παράρτημα VIIAΠΔ 60/2007

***Ερώτηση 9: Στα τεύχη του διαγωνισμού περιγράφεται με σαφήνεια το παραδοτέο αντικείμενο (ποσότητα ή έκταση της σύμβασης – τμήματα και δικαιώματα προαίρεσης) και διασφαλίζεται ότι δεν υπάρχουν αντιφάσεις μεταξύ τους;***

Τα τεύχη του διαγωνισμού πρέπει να είναι συμβατά μεταξύ τους και να προσδιορίζουν με σαφήνεια το εκτελεστέο φυσικό και οικονομικό αντικείμενο του έργου. Πρέπει να εφαρμόζονται οι ισχύοντες κανονισμοί και προδιαγραφές.

**Εφαρμοστέο δίκαιο/Νομολογία:**

Γενικές Αρχές της οικείας κοινοτικής και εθνικής νομοθεσίας

***Ερώτηση 10: Στην περίπτωση δυνατότητας χρήσης «δικαιωμάτων προαίρεσης» κατά την έννοια του αρ. 25 παρ. 4 α) και β) του ΠΔ 60/2007, ορίζονται στη διακήρυξη με σαφήνεια τα εν λόγω δικαιώματα, προσδιορίζεται το χρονικό πλαίσιο άσκησής τους καθώς και η εκτιμώμενη αξία τους;***

**Νέα έργα** που συνίστανται στην επανάληψη παρόμοιων έργων, υπό την προϋπόθεση, ότι τα έργα αυτά είναι σύμφωνα με μία βασική μελέτη που αποτέλεσε αντικείμενο αρχικής σύμβασης και η οποία έχει συναφθεί σύμφωνα με την ανοικτή ή την κλειστή διαδικασία. Η δυνατότητα προσφυγής στη διαδικασία αυτή πρέπει να επισημαίνεται κατά την αρχική προκήρυξη. Προσφυγή στη διαδικασία αυτή επιτρέπεται μόνο επί μια τριετία μετά τη σύναψη της αρχικής σύμβασης (γνήσια προαίρεση).

**Εφαρμοστέο δίκαιο/Νομολογία:**

αρ. 25, παρ. 4 στοιχ. β ΠΔ 60/2007

***Ερώτηση 11: Στη προκήρυξη ή στα τεύχη του διαγωνισμού διασφαλίζεται ότι το αντικείμενο της σύμβασης θα διατηρηθεί αναλλοίωτο κατά την εκτέλεσή της ;***

Το αντικείμενο των συμβάσεων πρέπει να προσδιορίζεται πλήρως, σαφώς και επακριβώς στα τεύχη δημοπράτησης. Τροποποίηση του αντικειμένου της σύμβασης δεν επιτρέπεται μετά τη σύναψή της εκτός των ορίων που ορίζονται στην κείμενη νομοθεσία (αρ. 57, παρ.4 του Ν.3669/2008) και για την οποία πρέπει να γίνεται σχετική αναφορά στη διακήρυξη.

**Εφαρμοστέο δίκαιο/Νομολογία:**

αρ. 57, παρ.4 Ν.3669/2008

***Ερώτηση 12: Εξασφαλίζεται απολύτως ότι η Αναθέτουσα Αρχή καλεί προς συμμετοχή στο διαγωνισμό χωρίς διακρίσεις (βάσει ιθαγένειας ή οιασδήποτε άλλης συγκαλυμμένης μορφής διάκρισης) ενδιαφερόμενους που διαθέτουν τα απαιτούμενα προσόντα;***

Στην προκήρυξη δεν πρέπει να υπάρχουν όροι ή προϋποθέσεις που δημιουργούν διακρίσεις. Τέτοιοι όροι είναι ενδεικτικά: κριτήρια εντοπιότητας, οι υποψήφιοι να είναι είτε φυσικά είτε νομικά πρόσωπα κατά την ελληνική νομοθεσία, ορισμός αντικλήτου κατά την υποβολή προσφορών με υποχρέωση εγκατάστασης στον τόπο υποβολής της προσφοράς, αναγραφή συγκεκριμένου προϊόντος ή εμπορικού σήματος χωρίς την συνοδευτική επισήμανση: *«ή ισοδύναμο»,* εγγραφή υποψηφίων σε εθνικό μητρώο χωρίς να συνοδεύεται από επισήμανση τύπου : «*ή στο επαγγελματικό μητρώο της χώρας εγκατάστασης»* κλπ.

**Εφαρμοστέο δίκαιο/Νομολογία:**

Αποφάσεις Δικαστηρίου ΕΕ: C-45/1987, C-59/2000, C- 6/2005

***Ερώτηση 13: Στην περίπτωση χρήσης ηλεκτρονικού πλειστηριασμού αναφέρεται το σύνολο των πληροφοριών του αρ 28 παρ. 4 του ΠΔ 60/2007;***

Η διεξαγωγή ηλεκτρονικού πλειστηριασμού γίνεται πριν από την ανάθεση δημοσίων συμβάσεων, κατά το νέο διαγωνισμό μεταξύ των μερών μιας συμφωνίας πλαισίου καθώς και κατά το διαγωνισμό για τη σύναψη συμβάσεων στο πλαίσιο του δυναμικού συστήματος αγορών. Αφορά στις ανοικτές, κλειστές ή με διαπραγμάτευση με δημοσίευση προκηρύξεις διαγωνισμού διαδικασίας.

**Εφαρμοστέο δίκαιο/Νομολογία:**

αρ.28 ΠΔ 60/2007

***Ερώτηση 14: Ο προσδιορισμός των τεχνικών προδιαγραφών της Διακήρυξης Διαγωνισμού είναι σύμφωνος με το αρ. 53 του Π.Δ. 60/2007 και τις γενικές αρχές του Κοινοτικού Δικαίου;***

Δεν πρέπει να αξιώνονται τεχνικές, επαγγελματικές ή χρηματοοικονομικές ικανότητες δυσανάλογες και υπερβολικές σε σχέση με το αντικείμενο της σχετικής σύμβασης. Σύμφωνα με την αρχή της αναλογικότητας η επιλογή αυτών πρέπει να είναι αναγκαία και πρόσφορη για την επίτευξη του στόχου, στον οποίο αποβλέπει.

Σε εξαιρετικές περιπτώσεις, όταν δεν είναι δυνατόν να περιγραφεί ένα είδος με τεχνικές προδιαγραφές σαφείς και πλήρως κατανοητές, κατά τις οποίες εμπεριέχονται αναφορές εμπορικών σημάτων, διπλωμάτων ευρεσιτεχνίας ή τύπων ή αναφορές ορισμένης καταγωγής ή παραγωγής, αυτές πρέπει να συνοδεύονται από τη μνεία «ή το ισοδύναμο».

**Εφαρμοστέο δίκαιο/Νομολογία:**

αρ. 53 ΠΔ 60/2007

***Ερώτηση 15:Προσδιορίζονται τα κριτήρια επιλογής σχετικά με την προσωπική κατάσταση των οικονομικών φορέων τα οποία ενδέχεται να επιφέρουν τον αποκλεισμό τους και τα απαιτούμενα στοιχεία βάσει των οποίων αποδεικνύεται ότι δεν εμπίπτουν στις περιπτώσεις που δικαιολογούν αποκλεισμό;***

**Εφαρμοστέο δίκαιο/Νομολογία:**

αρ. 42, 43 & 44 ΠΔ 60/2007

Αποφάσεις Δικαστηρίου ΕΕ: C-226/2003, C-228/2004, C-213/2007, C-399/2005, T-333/2007

***Ερώτηση 16: Προσδιορίζονται τα κριτήρια ποιοτικής επιλογής (οικονομική και χρηματοοικονομική επάρκεια, τεχνικές ή και επαγγελματικές ικανότητες ή το ελάχιστο επίπεδο αυτών) για τον έλεγχο της καταλληλότητας των υποψηφίων και καθορίζονται στη διακήρυξη ή στην πρόσκληση υποβολής προσφορών τα σχετικά δικαιολογητικά που πρέπει να προσκομιστούν για την απόδειξη των παραπάνω;***

Στον ανοικτό διεθνή διαγωνισμό η**διαδικασία αξιολόγησης των προσφορών** περιλαμβάνει δύο στάδια: **την ποιοτική επιλογή** των διαγωνιζομένων που αφορά στον έλεγχο καταλληλότητας των οικονομικών φορέων που δεν έχουν ήδη αποκλεισθεί, και **την ανάθεση της σύμβασης** που γίνεται είτε στην πλέον συμφέρουσα οικονομική προσφορά- βάσει κριτηρίων συνδεόμενων με το αντικείμενο της σύμβασης – είτε στην προσφορά με την χαμηλότερη τιμή.Τα στάδια αυτά είναι διακριτά μεταξύ τους. Σε κάθε στάδιο εφαρμόζονται διαφορετικά κριτήρια και απαγορεύεται η διπλή αξιολόγηση των κριτηρίων.Ο προσδιορισμός των κριτηρίων ποιοτικής επιλογής πρέπει να είναι σύμφωνος με την αρχή της αναλογικότητας με την έννοια ότι δεν πρέπει οι απαιτήσεις επάρκειας να υπερβαίνουν το σκοπό της κάλυψης των αναγκών του προκηρυσσόμενου αντικειμένου.

**Εφαρμοστέο δίκαιο/Νομολογία :**

Αρ. 42, 45, 46 ΠΔ 60/2007

Αποφάσεις Δικαστηρίου ΕΕ:C-237/2003, C-234/2003

***Ερώτηση 17: Τα κριτήρια ποιοτικής επιλογής στηρίζονται σε αντικειμενικούς κανόνες και κριτήρια και είναι διατυπωμένα κατά τρόπο σαφή;***

Τα κριτήρια ποιοτικής επιλογής θα πρέπει να βασίζονται σε αντικειμενικούς κανόνες και κριτήρια και είναι διατυπωμένα κατά τρόπο σαφή και μονοσήμαντο.

**Εφαρμοστέο δίκαιο/Νομολογία:**

αρ. 42 έως 48 ΠΔ 60/2007

***Ερώτηση 18: Εξασφαλίζεται η μη βαθμολόγηση των κριτηρίων ποιοτικής επιλογής;***

Τα κριτήρια αυτά δεν είναι βαθμολογούμενα αλλά είναι on/off. Τα κριτήρια ποιοτικής επιλογής συνδέονται κυρίως με την εκτίμηση της καταλληλότητας των διαγωνιζομένων να εκτελέσουν μια σύμβαση όπως η εμπειρία, τα προσόντα και τα μέσα που μπορούν να διασφαλίσουν την προσήκουσα εκτέλεση της σύμβασης. Εξαιρετικά, κατά το πρώτο στάδιο της κλειστής διαδικασίας μπορεί να επιτρέπεται η στάθμιση κριτηρίων που αφορούν τον έλεγχο της τεχνικής ή/και επαγγελματικής ικανότητας ή της οικονομικής/χρηματοοικονομικής επάρκειας.

**Εφαρμοστέο δίκαιο/Νομολογία :**

αρ. 51 παρ.2 ΠΔ 60/2007

***Ερώτηση 19: Παρέχεται η δυνατότητα σε οικονομικό φορέα να στηρίζεται στις δυνατότητες άλλων φορέων ή σε σύμπραξη οικονομικών φορέων να στηρίζονται στις δυνατότητες των μετεχόντων σε αυτή ή σε εκείνες άλλων φορέων, με την προσκόμιση των αναγκαίων εγγράφων τα οποία θα αποδεικνύουν ότι ο φορέας έχει στη διάθεσή του τους αναγκαίους πόρους;***

Αφορά στην χρηματοοικονομική και οικονομική επάρκεια καθώς και στην τεχνική/επαγγελματική ικανότητα του φορέα ή ένωσης φορέων.

**Εφαρμοστέο δίκαιο/Νομολογία:**

αρ. 45 παρ. 2 Π.Δ. 60/2007

Απόφαση Δικαστηρίου ΕΕ: C-176/1998

***Ερώτηση 20: Στη διακήρυξη του διαγωνισμού αναφέρεται το κριτήριο ανάθεσης της σύμβασης;***

Ως κριτήριο ανάθεσης της σύμβασης πρέπει να αναφέρεται είτε η χαμηλότερη τιμή είτε η πλέον συμφέρουσα από οικονομική άποψη προσφορά.

**Εφαρμοστέο δίκαιο/Νομολογία :**

αρ. 51 ΠΔ 60/2007

Αποφάσεις Δικαστηρίου ΕΕ: C-247/2002

***Ερώτηση 21: Σε περίπτωση ανάθεσης στην πλέον συμφέρουσα από οικονομική άποψη προσφορά, προσδιορίζονται τα κριτήρια και υποκριτήρια ανάθεσης σύμφωνα με την κοινοτική νομοθεσία;***

Σε αντίθεση με τα κριτήρια ποιοτικής επιλογής τα κριτήρια ανάθεσης πρέπει να είναι-κατά το δυνατόν-μετρήσιμα. Ο προσδιορισμός των κριτηρίων ανάθεσης πρέπει να είναι σύμφωνος με την αρχή της αναλογικότητας. Είναι εφικτή υπό προϋποθέσεις η επιλογή οικολογικών κριτηρίων. Σε κάθε περίπτωση, αποκλείονται ως "κριτήρια αναθέσεως" τα κριτήρια που δεν σκοπούν στον εντοπισμό της πλέον συμφέρουσας από οικονομική άποψη προσφοράς αλλά συνδέονται κυρίως με την εκτίμηση της καταλληλότητας των διαγωνιζομένων να εκτελέσουν την εν λόγω σύμβαση.

**Εφαρμοστέο δίκαιο/Νομολογία:**

αρ. 51 ΠΔ 60/2007

Αποφάσεις Δικαστηρίου ΕΕ: C-532/2006, C-315/2001

***Ερώτηση 22: Σε περίπτωση ανάθεσης στην πλέον συμφέρουσα από οικονομική άποψη προσφορά, προσδιορίζεται η βαρύτητα ή η φθίνουσα σειρά των κριτηρίων ανάθεσης;***

Στην περίπτωση της πλέον συμφέρουσας από οικονομική άποψη προσφοράς η Αναθέτουσα Αρχή οφείλει να περιγράφει με σαφήνεια τον τρόπο αξιολόγησης με έμφαση στον επακριβή προσδιορισμό της στάθμισης ή της βαρύτητας κάθε κριτηρίου και υποκριτηρίου.

**Εφαρμοστέο δίκαιο/Νομολογία:**

αρ. 51 παρ. 2 ΠΔ 60/2007

**V . ΕΛΕΓΧΟΣ ΣΕ ΣΧΕΣΗ ΜΕ ΤΗΝ ΑΠΟΦΑΣΗ ΕΝΤΑΞΗΣ ΤΗΣ ΠΡΑΞΗΣ**

***Ερώτηση 23: Το φυσικό αντικείμενο του προκηρυσσόμενου έργου συμπίπτει με το σχετικά προβλεπόμενο στην απόφαση ένταξης και σε περίπτωση που περιλαμβάνεται πρόσθετο φυσικό αντικείμενο είναι αυτό διακριτό;***

Ελέγχεται εάν το αντικείμενο της προκήρυξης συμπίπτει με το εγκεκριμένο σύμφωνα με την απόφαση ένταξης, φυσικό αντικείμενο. Στην περίπτωση που προκηρύσσεται φυσικό αντικείμενο μεγαλύτερο από αυτό που συγχρηματοδοτείται, το πρόσθετο φυσικό αντικείμενο θα πρέπει να είναι διακριτό προκειμένου να είναι εύκολα ανιχνεύσιμο στην παρακολούθηση και στις πληρωμές, π.χ. στα δημόσια έργα το πρόσθετο φυσικό αντικείμενο να αποτελεί ένα ξεχωριστό κεφάλαιο της σύμβασης, οι πληρωμές του κεφαλαίου αυτού και οι αναθεωρήσεις του να υποβάλλονται σε ξεχωριστούς λογαριασμούς, κλπ. Για το μη επιλέξιμο φυσικό αντικείμενο θα πρέπει να ενημερώνεται ο φορέας υλοποίησης ότι οι δαπάνες για την υλοποίηση του θα τον βαρύνουν.

***Ερώτηση 24: Ο προβλεπόμενος στα τεύχη του διαγωνισμού χρόνος υλοποίησης του «έργου», είναι εύλογος και συμφωνεί με την προβλεπόμενη διάρκεια του «έργου» στην απόφαση ένταξης της πράξης;***

Εκτιμάται μακροσκοπικά (με βάση ιστορικά στοιχεία) η ρεαλιστικότητα του προτεινόμενου από τον μελετητή χρονοδιαγράμματος του «έργου» και ελέγχεται η συμφωνία του με την προβλεπόμενη διάρκεια του «έργου» στην απόφαση ένταξης της πράξης υπό την έννοια ότι δεν υπερβαίνει την προβλεπόμενη διάρκεια του «έργου» της σύμβασης κλπ) και τυχόν υπάρχοντες πρέπει να απαλειφθούν.