|  |
| --- |
| **5** |

# **ΕΘΝΙΚΗ ΑΡΧΗ ΣΥΝΤΟΝΙΣΜΟΥ**

**ΟΡΙΣΜΟΣ. ΟΡΓΑΝΩΣΗ ΚΑΙ ΑΡΜΟΔΙΟΤΗΤΕΣ.**

Το Παράρτημα 5 περιλαμβάνει αναλυτικές πληροφορίες για την ΕΑΣ και συμπληρώνει τo στοιχείο «1.3 Δομή του Συστήματος» του βασικού κειμένου περιγραφής του ΣΔΕ και το Παράρτημα 1 «Δομή ΣΔΕ».

|  |
| --- |
| **5.1 ΟΡΙΣΜΟΣ ΕΘΝΙΚΗΣ ΑΡΧΗΣ ΣΥΝΤΟΝΙΣΜΟΥ. ΑΡΜΟΔΙΟΤΗΤΕΣ** |

Η Εθνική Αρχή Συντονισμού (ΕΑΣ) ορίζεται, σύμφωνα με το άρθρο 123 παράγραφος 8 του Κανονισμού (ΕΕ) 1303/2013, ως η Αρχή που ασκεί καθήκοντα συνδέσμου και παρέχει πληροφορίες στην Επιτροπή. Η ΕΑΣ εκπροσωπεί τη χώρα συνολικά για το ΕΣΠΑ 2014-2020, το μηχανισμό «Διευκόλυνση Συνδέοντας την Ευρώπη (ΔΣΕ/CEF), το Ταμείο Αλληλεγγύης και τα Λοιπά Αναπτυξιακά Προγράμματα και Ταμεία, συντονίζει τις δραστηριότητες των άλλων σχετικών ορισθεισών Αρχών και δομών και προωθεί την εφαρμογή του ενωσιακού και του εναρμονισμένου εθνικού δικαίου.

Ο επίσημος ορισμός της ΕΑΣ γίνεται με το άρθρο 14 του Ν. 4314/2014 - Μέρος Ι (ΦΕΚ 265/Α/23-12-2014). Αποτελεί Επιτελική Υπηρεσία επιπέδου Γενικής Διεύθυνσης Υπουργείου, η οποία δεν εντάσσεται στον οργανισμό του Υπουργείου Οικονομίας, Ανάπτυξης & Τουρισμού και υπάγεται στο Γενικό Γραμματέα Δημοσίων Επενδύσεων-ΕΣΠΑ.

Σύμφωνα με το ίδιο άρθρο, η ΕΑΣ έχει τις ακόλουθες αρμοδιότητες:

α. Παρακολουθεί και συντονίζει θέματα που αφορούν στην οικονομική, κοινωνική και χωρική συνοχή συμπεριλαμβανομένου του πολυετούς δημοσιονομικού πλαισίου, καθώς και τον προγραμματισμό, την εξειδίκευση και την εφαρμογή των ΕΠ του ΕΣΠΑ για την περίοδο 2014-2020, μεριμνώντας τόσο για τη βέλτιστη συνέργεια μεταξύ των Ευρωπαϊκών Επενδυτικών και Διαρθρωτικών Ταμείων και των Προγραμμάτων τους, όσο και για τη συμβατότητά τους με τις πολιτικές και προτεραιότητες της ΕΕ, τις διατάξεις του Κανονισμού και τις εθνικές αναπτυξιακές ανάγκες και προτεραιότητες, όπως έχουν προσδιοριστεί στο εγκεκριμένο Εταιρικό Σύμφωνο για το Πλαίσιο Ανάπτυξης.

β. Παρακολουθεί και συντονίζει τη συγκέντρωση των πόρων για ειδικές κατηγορίες παρεμβάσεων που προβλέπονται από τους Κανονισμούς της ΕΕ, όπως για τη θεματική συγκέντρωση των Επενδυτικών και Διαρθρωτικών Ταμείων, την κατανομή πόρων ανά κατηγορία περιφέρειας και τις παρεμβάσεις για την αντιμετώπιση της κλιματικής αλλαγής, της αστικής και χωρικής ανάπτυξης και της καταπολέμησης της φτώχειας.

γ. Εκδίδει οδηγίες και παρέχει κατευθύνσεις σχετικές με τη διαχείριση και την εξειδίκευση των ΕΠ και για κάθε δραστηριότητα που υπάγεται στην αποστολή των Διαχειριστικών Αρχών και των Επιτελικών Δομών ΕΣΠΑ των Υπουργείων και των Περιφερειών.

δ. Έχει την ευθύνη για το σχεδιασμό των Συστημάτων Διαχείρισης και Ελέγχου (ΣΔΕ) όλων των ΕΠ, σύμφωνα με το άρθρο 72 του Κανονισμού και με τις απαιτήσεις κάθε Ταμείου της ΕΕ και την κοινοποίησή του στην Επιτροπή, σύμφωνα με τα άρθρα 123 και 124 του Κανονισμού. Εποπτεύει και παρακολουθεί την ορθή, ενιαία και αποτελεσματική εφαρμογή των σχετικών κανόνων και διαδικασιών, από τις Αρχές Διαχείρισης, σχεδιάζει κατάλληλα διορθωτικά μέτρα και παρακολουθεί την εφαρμογή και αποτελεσματικότητά τους ώστε να διασφαλίζεται η συμμόρφωση των ΣΔΕ και των Αρχών που τα εφαρμόζουν με τις απαιτήσεις του Κανονισμού και εισηγείται τις αναγκαίες προσαρμογές στον Υπουργό Οικονομίας, Ανάπτυξης & Τουρισμού για τη λήψη σχετικής απόφασης.

ε. Παρακολουθεί την εφαρμογή των Προγραμμάτων, ιδίως ως προς επίτευξη των στόχων τους και αυτών που ορίζονται στο πλαίσιο επίδοσης και μεριμνά για την κατανομή του αποθεματικού επίδοσης στους Άξονες Προτεραιότητας και στα Προγράμματα όλων των ΕΔΕΤ που επιτυγχάνουν τους στόχους τους, σε συνεργασία με τις Διαχειριστικές Αρχές και την ΕΕ και με βάση τις οδηγίες της.

στ. Παρέχει οδηγίες και κατευθύνσεις για τη διενέργεια των αξιολογήσεων των ΕΠ, επεξεργάζεται τα πορίσματα των αξιολογήσεων και παρέχει κατευθύνσεις στις Διαχειριστικές Αρχές σχετικά με την αναθεώρηση των ΕΠ. Παρέχει οδηγίες και κατευθύνσεις σχετικά με τους δείκτες του ΕΣΠΑ και των Προγραμμάτων και διαμορφώνει σύστημα δεικτών, του οποίου παρακολουθεί την εφαρμογή.

ζ. Ενημερώνει και κατευθύνει τις Διαχειριστικές Αρχές σχετικά με την ορθή εφαρμογή του ευρωπαϊκού και εθνικού δικαίου και ενημερώνεται για τις σχετικές ενέργειες των Διαχειριστικών Αρχών για τη διασφάλιση της συμβατότητας των παρεμβάσεων με το ευρωπαϊκό και εθνικό δίκαιο, ιδίως σε ό,τι αφορά τις διατάξεις για τον ανταγωνισμό, τις δημόσιες συμβάσεις, την εξάλειψη ανισοτήτων, την προώθηση της ισότητας μεταξύ ανδρών και γυναικών.

η. Δίδει κατευθύνσεις, παρακολουθεί και αξιολογεί τη συστηματική και αποτελεσματική δημοσιότητα και πληροφόρηση για το ΕΣΠΑ και τα ΕΠ που χρηματοδοτούνται από τα ΕΔΕΤ, προκειμένου να διασφαλίζεται η ομοιογένεια, η συνοχή και ο συντονισμός των μέτρων δημοσιότητας και πληροφόρησης.

θ. Ειδικά για τις παρεμβάσεις του ΕΚΤ, συντονίζει το σχεδιασμό, την εφαρμογή και την αξιολόγηση αυτών.

ι. Μεριμνά για τη δημιουργία και λειτουργία μηχανισμού και διαδικασιών για την εξέταση καταγγελιών σε σχέση με τα συγχρηματοδοτούμενα έργα του ΕΣΠΑ της περιόδου 2014-2020, καθώς και για την καταπολέμηση της απάτης και παρακολουθεί την αποτελεσματική εφαρμογή μέτρων κατά της απάτης στις Διαρθρωτικές Δράσεις, τα οποία υλοποιούνται από τις Υπηρεσίες που εμπλέκονται στη διαχείριση των ΕΠ.

ια. Αναπτύσσει και προσαρμόζει τη λειτουργία Ολοκληρωμένου Πληροφορικού Συστήματος (ΟΠΣ) και των επικουρικών πληροφοριακών συστημάτων, στις απαιτήσεις των Κανονισμών της ΕΕ, προκειμένου να αποτελεί εργαλείο διαχείρισης, παρακολούθησης, ελέγχου και αξιολόγησης των ΕΠ και διασφαλίζει τη διεπαφή του ΟΠΣ με το Ολοκληρωμένο Πληροφοριακό Σύστημα Αγροτικής Ανάπτυξης και Αλιείας. Διασφαλίζει επίσης ότι το ΟΠΣ ανταποκρίνεται στις κανονιστικές απαιτήσεις του ενωσιακού και εθνικού δικαίου ως προς την παρακολούθηση των ΕΠ, ιδίως ανά κατηγορία περιφέρειας και θεματική συγκέντρωση. Διασφαλίζει ότι μέσω του ΟΠΣ επιβάλλεται η απαγόρευση της υπέρβασης των εκάστοτε επιτρεπομένων επιπέδων υπερδέσμευσης, με την πρόβλεψη ελέγχων του συστήματος, αυτομάτων ειδοποιήσεων, καθώς και συγκεντρωτικών αναφορών.

ιβ. Επιβλέπει την εκπλήρωση των εκ των προτέρων αιρεσιμοτήτων, την τήρηση των μακροοικονομικών όρων και των δεσμεύσεων για την προσθετικότητα.

ιγ. Συμμετέχει στις συναντήσεις των Διαχειριστικών Αρχών των ΕΠ και της Επιτροπής, καθώς και στις συναντήσεις των προγραμμάτων Αγροτικής Ανάπτυξης, Αλιείας και Θάλασσας.

ιδ. Διαμορφώνει σε συνεργασία με την Αρχή Πιστοποίησης τους κανόνες για την επιλεξιμότητα των δαπανών και εκδίδει οδηγίες για την υποστήριξη των Διαχειριστικών Αρχών και των Δικαιούχων.

ιε. Διαχειρίζεται το ΕΠ «Τεχνική Βοήθεια».

ιστ. Διαμορφώνει, παρακολουθεί και συντονίζει το σχεδιασμό και την εφαρμογή των δράσεων κρατικών ενισχύσεων, των μέσων χρηματοοικονομικής τεχνικής και των δράσεων ενίσχυσης και στήριξης της επιχειρηματικότητας για τα ΕΠ ΕΣΠΑ της περιόδου 2014-2020.

ιζ. Διαμορφώνει και τηρεί όλα τα πληροφοριακά συστήματα που απαιτούνται για τη διαχείριση των δράσεων ενίσχυσης της επιχειρηματικότητας.

ιη. Παρακολουθεί και συντονίζει την υποβολή φακέλων μεγάλων έργων για τη διασφάλιση της ποιότητας και την πληρότητα αυτών.

ιθ. Υποστηρίζει την αποστολή και τις εργασίες της Επιτροπής Παρακολούθησης ΕΣΠΑ 2014-2020 και εισηγείται σχετικά.

κ. Εξασφαλίζει την τήρηση των αποφάσεων της Επιτροπής Παρακολούθησης ΕΣΠΑ και παρακολουθεί την εφαρμογή των αποφάσεων των Επιτροπών Παρακολούθησης των ΕΠ από τις οικείες ΔΑ. Σε περίπτωση μη τήρησης ή πλημμελούς εφαρμογής των ανωτέρω Αποφάσεων, η ΕΑΣ θα προβεί σε συστάσεις για διορθωτικές ενέργειες και, ανάλογα με το βαθμό μη συμμόρφωσης, δύναται να προβεί σε ενέργειες αναστολής της χρηματοδοτικής ροής.

κα. Μεριμνά για την απλούστευση των διαδικασιών υλοποίησης των συγχρηματοδοτούμενων έργων υποδομής και την ανάληψη νομοθετικών πρωτοβουλιών σε βασικούς τομείς στους οποίους εντοπίζεται σημαντικός όγκος εμπλοκών, που δυσχεραίνουν ή/και καθυστερούν την ομαλή υλοποίηση των έργων, σε συνεργασία με τα συναρμόδια Υπουργεία.

κβ. Παρακολουθεί και συντονίζει θέματα που αφορούν το Μηχανισμό «Διευκόλυνση Συνδέοντας την Ευρώπη», το Ταμείο Αλληλεγγύης, καθώς και θέματα που αφορούν εκταμιεύσεις δανείων της ΕΤΕΠ.

κγ. Παρακολουθεί και συντονίζει την υποβολή στην ΕΕ των ετήσιων εκθέσεων, καθώς και των προτάσεων αναθεώρησης των ΤΕΠ, ΠΕΠ και ΕΠ εδαφικής συνεργασίας.

|  |
| --- |
| **5.2 ΕΙΔΙΚΕΣ ΥΠΗΡΕΣΙΕΣ ΕΑΣ** |

Στην ΕΑΣ υπάγονται, ως Υπηρεσιακές Μονάδες επιπέδου Διεύθυνσης Υπουργείου, έξι (6) Ειδικές Υπηρεσίες (άρθρο 15, Ν. 4314/2014):

1. Η Ειδική Υπηρεσία Στρατηγικής, Σχεδιασμού και Αξιολόγησης (ΕΥΣΣΑ)
2. Η Ειδική Υπηρεσία Συντονισμού της Εφαρμογής (ΕΥΣΕ)
3. Η Ειδική Υπηρεσία Θεσμικής Υποστήριξης (ΕΥΘΥ)
4. Η Ειδική Υπηρεσία Ολοκληρωμένου Πληροφοριακού Συστήματος (ΕΥΟΠΣ)
5. Η Ειδική Υπηρεσία Κρατικών Ενισχύσεων (ΕΥΚΕ)
6. Η Ειδική Υπηρεσία Συντονισμού & Παρακολούθησης Δράσεων ΕΚΤ (ΕΥΣΕΚΤ)

Οι Ειδικές Υπηρεσίες της ΕΑΣ αναλαμβάνουν τις εξής βασικές αρμοδιότητες:

**ΠΙΝΑΚΑΣ 5.2.1** Βασικές Αρμοδιότητες Ειδικών Υπηρεσιών ΕΑΣ

| **ΕΙΔΙΚΗ ΥΠΗΡΕΣΙΑ ΕΑΣ** | | **ΒΑΣΙΚΕΣ ΑΡΜΟΔΙΟΤΗΤΕΣ (άρθρο 15 του Ν. 4314/2014 - Μέρος Ι)** |
| --- | --- | --- |
| 1 | Ειδική Υπηρεσία Στρατηγικής, Σχεδιασμού και Αξιολόγησης (ΕΥΣΣΑ) | * Παρακολουθεί και συντονίζει θέματα που αφορούν σε ευρωπαϊκές και διεθνείς πολιτικές για την οικονομική, κοινωνική και χωρική συνοχή, καθώς και σε θέματα που άπτονται του πολυετούς Δημοσιονομικού πλαισίου της Ένωσης, της Ολοκληρωμένης Χωρικής Ανάπτυξης, των Ευρωπαϊκών Κανονισμών και της «Ευρωπαϊκής Εδαφικής Συνεργασίας». * Παρακολουθεί και συντονίζει την τήρηση των δεσμεύσεων για θεματική συγκέντρωση, προσθετικότητα και την εκπλήρωση των εκ των προτέρων αιρεσιμοτήτων. * Συντονίζει το σχεδιασμό και την αξιολόγηση του ΕΣΠΑ και των προγραμμάτων του. * Συντονίζει και παρακολουθεί το πλαίσιο δημοσιότητας και πληροφόρησης του ΕΣΠΑ και των προγραμμάτων του. * Διαχειρίζεται το ΕΠ «Τεχνική Βοήθεια» και συντονίζει τις δράσεις τεχνικής βοήθειας των ΕΠ του ΕΣΠΑ 2014-2020. |
| 2 | Ειδική Υπηρεσία Συντονισμού της Εφαρμογής (ΕΥΣΕ) | * Παρακολουθεί και συντονίζει την εφαρμογή των Τομεακών ΕΠ, εκδίδει οδηγίες και παρέχει κατευθύνσεις για την ομαλή χρηματοδότηση και αποτελεσματική υλοποίησή τους. * Παρακολουθεί και συντονίζει την εφαρμογή των Περιφερειακών ΕΠ, εκδίδει οδηγίες και παρέχει κατευθύνσεις για την ομαλή χρηματοδότηση και αποτελεσματική υλοποίησή τους. * Αναπτύσσει εργαλεία και πρότυπα χρονικού προγραμματισμού ωρίμανσης και υλοποίησης πράξεων και παρακολουθεί την εφαρμογή τους, εφαρμόζει μεθοδολογία προβλέψεων απορρόφησης των ΕΠ, παρακολουθεί την τήρηση του κανόνα αυτόματης αποδέσμευσης (Ν+3), και την κατανομή των πόρων ανά κατηγορία περιφέρειας. * Συντονίζει και παρακολουθεί έργα που συγχρηματοδοτούνται από το Ταμείο Συνοχής 2000-2006, καθώς και αυτά που υλοποιούνται στο πλαίσιο της πολιτικής για τα διευρωπαϊκά δίκτυα («Συνδέοντας την Ευρώπη») και λοιπά συγχρηματοδοτούμενα Προγράμματα. |
| 3 | Ειδική Υπηρεσία Θεσμικής Υποστήριξης (ΕΥΘΥ) | * Παρέχει υπηρεσίες νομικής υποστήριξης προς όλες τις Ειδικές Υπηρεσίες και Επιτελικές Δομές του ΕΣΠΑ 2014-2020, καθώς και το Αυτοτελές Τμήμα Ευρωπαϊκού Οικονομικού Χώρου, για τη διασφάλιση της συμβατότητας των παρεμβάσεων με το ενωσιακό και εθνικό δίκαιο. * Σχεδιάζει και παρακολουθεί την εφαρμογή των Συστημάτων Διαχείρισης και Ελέγχου, αξιολογεί την αποτελεσματικότητά τους και προβαίνει στις απαραίτητες προσαρμογές. * Διαμορφώνει και εισηγείται προτάσεις για τη συνεχή απλούστευση του συστήματος υλοποίησης των συγχρηματοδοτούμενων πράξεων, προωθεί τη θέσπιση των σχετικών μέτρων και παρακολουθεί την απόδοσή τους. * Διαμορφώνει τη στρατηγική για την πρόληψη και καταπολέμηση της απάτης στις Διαρθρωτικές Δράσεις και μεριμνά για τη δημιουργία και λειτουργία αποτελεσματικού μηχανισμού εξέτασης καταγγελιών. |
| 4 | Ειδική Υπηρεσία Ολοκληρωμένου Πληροφοριακού Συστήματος (ΕΥΟΠΣ) | * Σχεδιάζει, αναπτύσσει και προσαρμόζει το Ολοκληρωμένο Πληροφοριακό Σύστημα (ΟΠΣ) στις απαιτήσεις υλοποίησης του ΕΣΠΑ 2014-2020 και των άλλων αναπτυξιακών προγραμμάτων. * Εκπαιδεύει και υποστηρίζει τους χρήστες στη λειτουργία του ΟΠΣ και των παράλληλων επικουρικών πληροφοριακών συστημάτων. * Επεξεργάζεται και αξιοποιεί τα δεδομένα που καταχωρίζονται στο ΟΠΣ με σκοπό την ικανοποίηση απαιτήσεων των χρηστών των συστημάτων και την παροχή στατιστικών δεδομένων για την αξιολόγηση της απόδοσης και υιοθέτησης μέτρων ή τη διαπίστωση της ανάγκης θέσπισης νέων. * Συντηρεί τις εφαρμογές του ΟΠΣ και των παράλληλων επικουρικών πληροφοριακών συστημάτων. |
| 5 | Ειδική Υπηρεσία Κρατικών Ενισχύσεων (ΕΥΚΕ) | * Λειτουργεί ως ΑΜΚΕ του ν. 4152/2013 για το Υπουργείο Οικονομίας, Ανάπτυξης & Τουρισμού και για όλα τα συγχρηματοδοτούμενα από τα ΕΔΕΤ έργα. * Είναι κεντρικός διαχειριστής του Πληροφοριακού Συστήματος Κρατικών Ενισχύσεων (ΠΣΚΕ), η χρήση του οποίου είναι υποχρεωτική για το σύνολο των δράσεων στήριξης της επιχειρηματικότητας που χρηματοδοτούνται από το ΕΣΠΑ 2014-2020, καθώς και για τις λοιπές δράσεις αρμοδιότητας του Υπουργείου Οικονομίας, Ανάπτυξης & Τουρισμού * Οι αρμοδιότητες της Μονάδας Δ΄ της Ειδικής Υπηρεσίας Συντονισμού Εφαρμογής Επιχειρησιακών Προγραμμάτων της Εθνικής Αρχής Συντονισμού για δράσεις κρατικών ενισχύσεων των ΕΠ της προγραμματικής περιόδου 2007-2013 μεταβιβάζονται στη νέα Ειδική Υπηρεσία Κρατικών Ενισχύσεων της ΕΑΣ, με την επιφύλαξη των διατάξεων του ν. 4152/2013. |
| 6 | Ειδική Υπηρεσία Συντονισμού και Παρακολούθησης Δράσεων Ευρωπαϊκού Κοινωνικού Ταμείου (ΕΥΣΕΚΤ) | * Συντονίζει το σχεδιασμό και την αξιολόγηση των παρεμβάσεων του ΕΚΤ, που υλοποιούνται στο ΕΣΠΑ και στα ΕΠ. * Συντονίζει την εφαρμογή των παρεμβάσεων του ΕΚΤ που υλοποιούνται στο ΕΣΠΑ και στα ΕΠ. |

H οργάνωση, οι αναλυτικές αρμοδιότητες κάθε Ειδικής Υπηρεσίας της ΕΑΣ, καθώς και η κατανομή των αρμοδιοτήτων τους σε Μονάδες προσδιορίζονται σε αντίστοιχες Υπουργικές Αποφάσεις, που καταγράφονται στον πίνακα 5.2.2 και επισυνάπτονται στο παρόν Παράρτημα. Στις Αποφάσεις αυτές καθορίζονται επίσης ο αριθμός και η σύνθεση του προσωπικού κατά κατηγορία εκπαίδευσης.

**ΠΙΝΑΚΑΣ 5.2.2** Υπουργικές Αποφάσεις για τις Ειδικές Υπηρεσίες της ΕΑΣ

| **ΕΙΔΙΚΗ ΥΠΗΡΕΣΙΑ ΕΑΣ** | | **Υπουργική Απόφαση** |
| --- | --- | --- |
| 1 | Ειδική Υπηρεσία Στρατηγικής, Σχεδιασμού και Αξιολόγησης (ΕΥΣΣΑ) | ΥΑ 69136/ΕΥΘΥ 627/22.06.15 (ΦΕΚ 1451/Β/ 10.07.15) και Διόρθωση Σφάλματος (ΦΕΚ 1943/Β/09.09.15) |
| 2 | Ειδική Υπηρεσία Συντονισμού της Εφαρμογής (ΕΥΣΕ) | YA 112012/ΕΥΘΥ 1046/02.11.15 (ΦΕΚ 2473/Β/18.11.15) |
| 3 | Ειδική Υπηρεσία Θεσμικής Υποστήριξης (ΕΥΘΥ) | ΥΑ 69137/ΕΥΘΥ 628/22.06.15 (ΦΕΚ 1451/Β/ 10.07.15) |
| 4 | Ειδική Υπηρεσία Ολοκληρωμένου Πληροφοριακού Συστήματος (ΕΥΟΠΣ) | ΥΑ 69132/ΕΥΘΥ 625/22.06.15 (ΦΕΚ 1451/Β/ 10.07.15) |
| 5 | Ειδική Υπηρεσία Κρατικών Ενισχύσεων (ΕΥΚΕ) | ΥΑ 69135/ΕΥΘΥ 626/22.06.15 (ΦΕΚ 1451/Β/ 10.07.15) και  τροποποίηση με ΥΑ 112010/ΕΥΘΥ 1047/02.11.15 (ΦΕΚ 2473/Β/18.11.15) |
| 6 | Ειδική Υπηρεσία Συντονισμού και Παρακολούθησης Δράσεων Ευρωπαϊκού Κοινωνικού Ταμείου (ΕΥΣΕΚΤ) | YA 70313/EΥΘΥ 646/30.06.15 (ΦΕΚ 1467/Β/ 14.07.15) |

Η διάρθρωση των Ειδικών Υπηρεσιών της ΕΑΣ αποτυπώνεται στο σχήμα 5.2.1.

|  |
| --- |
|  |

**Σχήμα 5.2.1.** Δομή ΕΑΣ και Διάρθρωση Ειδικών Υπηρεσιών της ΕΑΣ σε Μονάδες

|  |
| --- |
| **5.3 ΣΤΟΙΧΕΙΑ ΕΠΙΚΟΙΝΩΝΙΑΣ ΕΑΣ** |

Τα στοιχεία επικοινωνίας της Εθνικής Αρχής Συντονισμού είναι:

|  |  |
| --- | --- |
| Φορέας: | Εθνική Αρχή Συντονισμού (ΕΑΣ) |
| Αρμόδιος επικοινωνίας: | Ιωάννης Φίρμπας, Προϊστάμενος ΕΑΣ |
| Ταχυδρομική διεύθυνση: | Νίκης 5-7, 10180 Αθήνα |
| Τηλέφωνο: | 210 333 28 36 |
| Fax: |  |
| email: | firbas@mnec.gr |

Τα στοιχεία επικοινωνίας των Ειδικών Υπηρεσιών της ΕΑΣ είναι:

| **ΕΙΔΙΚΗ ΥΠΗΡΕΣΙΑ ΕΑΣ** | | **ΑΡΜΟΔΙΟΣ ΕΠΙΚΟΙΝΩΝΙΑΣ** | **ΣΤΟΙΧΕΙΑ ΕΠΙΚΟΙΝΩΝΙΑΣ** | |
| --- | --- | --- | --- | --- |
| 1 | Ειδική Υπηρεσία Στρατηγικής, Σχεδιασμού και Αξιολόγησης (ΕΥΣΣΑ) | Δημήτρης Ιακωβίδης, Προϊστάμενος ΕΥΣΣΑ | Ταχυδρ. δ/νση: | Μητροπόλεως 3, 10557 Αθήνα |
| Τηλέφ.: | 210 37 26 001 |
| Fax: | 210 37 26 028 |
| email: | [eyssa@mnec.gr](mailto:eyssa@mnec.gr) |
| 2 | Ειδική Υπηρεσία Συντονισμού της Εφαρμογής (ΕΥΣΕ) | Γεώργιος Λογοθέτης Προϊστάμενος ΕΥΣΕ | Ταχυδρ. δ/νση: | Νίκης 10 (6ος), 10563 Αθήνα |
| Τηλέφ.: | 210 37 42 005 |
| Fax: | 210 37 42 057 |
| email: | glogothetis@mnec.gr |
| 3 | Ειδική Υπηρεσία Θεσμικής Υποστήριξης (ΕΥΘΥ) | Δημήτρης Φακίτσας, Προϊστάμενος ΕΥΘΥ | Ταχυδρ. δ/νση: | Νίκης 10 (7ος), 10563 Αθήνα |
| Τηλέφ.: | 210 37 42 013 |
| Fax: | 210 37 42 060 |
| email: | [d.fakitsas@mnec.gr](mailto:d.fakitsas@mnec.gr) |
| 4 | Ειδική Υπηρεσία Ολοκληρωμένου Πληροφοριακού Συστήματος (ΕΥΟΠΣ) | Αιμιλιανή Ζησίμου, Αναπληρώτρια Προϊσταμένη ΕΥΟΠΣ | Ταχυδρ. δ/νση: | Αγ. Φιλοθέης 2, 105 56 Αθήνα |
| Τηλέφ.: | 213 15 00 306 |
| Fax: | 213 15 00 337 |
| email: | azisimou@mnec.gr |
| 5 | Ειδική Υπηρεσία Κρατικών Ενισχύσεων (ΕΥΚΕ) | Ζωή Γεωργοπούλου,  Προϊσταμένη ΕΥΚΕ | Ταχυδρ. δ/νση: | Νίκης 10 (3ος), 10563 Αθήνα |
| Τηλέφ.: | 210 37 42 085 |
| Fax: | 210 37 42 063 |
| email: | zgeorgopoulou@mnec.gr |
| 6 | Ειδική Υπηρεσία Συντονισμού και Παρακολούθησης Δράσεων Ευρωπαϊκού Κοινωνικού Ταμείου (ΕΥΣΕΚΤ) | Δημήτρης Τρουλάκης, Αναπληρωτής Προϊστάμενος ΕΥΣΕΚΤ | Ταχυδρ. δ/νση: | Κοραή 4, 105 64, Αθήνα |
| Τηλέφ.: | 210 52 71 401 |
| Fax: | 210 52 71 420 |
| email: | dtroulakis@mou.gr |