# Δήλωση Περί Μη Σύγκρουσης Συμφερόντων

**στο πλαίσιο του ΕΣΠΑ 2014-2020 κατ΄ άρθρο 38 παρ. 5 του Ν. 4314/2014**

|  |  |
| --- | --- |
| Ονοματεπώνυμο: | ………………… |
| Ημερομηνία γέννησης: | ..../…./…… |
| Υπηρεσία: | ………………… |
| Θέση εργασίας στην Υπηρεσία: | ………………… *(Προϊστάμενος, στέλεχος Μονάδας…)* |
| Δραστηριότητα: | …………………  *(συμπληρώνεται η δραστηριότητα: αξιολόγηση πράξεων ή επαλήθευση πράξεων ή πληρωμές*) |
| Ιδιότητα υπόχρεου: | …………………  *(συμπληρώνεται αν ο υπόχρεος ασκεί την παραπάνω δραστηριότητα στο πλαίσιο των καθηκόντων του ως υπάλληλος της Υπηρεσίας ή αν συμμετέχει σε δραστηριότητα αξιολόγησης ή επαλήθευσης πράξεων ως εξωτερικός εμπειρογνώμονας ή μέλος σχετικού μητρώου)* |

Ο/Η ως άνω υπογεγραμμένος/-η, με την ιδιότητα του υπόχρεου και στο πλαίσιο της υποχρέωσης μου περί υποβολής δήλωσης μη σύγκρουσης συμφερόντων, κατά τις διατάξεις του άρθρου 38 (5) του Ν. 4314/2014 και συγκεκριμένα εκ της ιδιότητάς μου ως…………….., που αφορά στην αξιολόγηση ή στις επαληθεύσεις ή στις πληρωμές δηλώνω ότι:

1. έχοντας λάβει γνώση

α) του άρθρου 7 του Ν. 2690/1999 (Κώδικας Διοικητικής Διαδικασίας)

β) του άρθρου 229 (1.ζ) του Ν. 4281/2014 και

γ) του άρθρου 57 του Κανονισμού 966/2012 (Δημοσιονομικός Κανονισμός ΕΕ)\_

κατανοώ την περιγραφόμενη εκεί έννοια της σύγκρουσης συμφερόντων και δηλώνω ότι δε θέτω, ούτε πρόκειται να θέσω σε προτεραιότητα το προσωπικό μου συμφέρον εις βάρος των καθηκόντων που μου έχουν ανατεθεί εκ της ιδιότητος μου ως υπαλλήλου που υπηρετεί σε Ειδικές Υπηρεσίες του ΕΣΠΑ του Ν. 4314/2014.

1. γνωρίζω ότι:

Α. ως αξιολογητής πράξεων, δε δύναμαι να αξιολογώ πράξεις που αφορούν σε φορείς υποβολής πρότασης με τους οποίους βρίσκομαι ή διατηρώ σχέση που δύναται να χαρακτηριστεί ως σύγκρουση συμφερόντων, δηλαδή σχέση από την οποία να έχω προσωπικό, οικονομικό κυρίως, συμφέρον εξαρτώμενο από τους φορείς υποβολής πρότασης, το οποίο δύναται να επηρεάσει την αμερόληπτη εκτέλεση των καθηκόντων μου με αθέμιτο τρόπο. Ενδεικτικά δε: εάν συμμετέχω ο ίδιος ή μέσω νομικού προσώπου στο οποίο είμαι βασικός μέτοχος στο εταιρικό ή μετοχικό κεφάλαιο ή στην διοίκηση των φορέων υποβολής προτάσεων, ή έχω καταρτίσει ή συμμετάσχει με οποιονδήποτε τρόπο στην κατάρτισή τους. Επίσης, δεν μπορώ να αξιολογώ πράξεις, όταν στο εταιρικό ή μετοχικό κεφάλαιο ή στην διοίκηση των φορέων υποβολής, συμμετέχει σύζυγος ή ανιών ή κατιών συγγενής μου μέχρι και τετάρτου βαθμού. Επιπλέον, δεν μου επιτρέπεται, κατά τη διάρκεια άσκησης των καθηκόντων αξιολόγησης που μου έχουν ανατεθεί να αποδέχομαι δωρεές παντός είδους από τους φορείς υποβολής πρότασης.

Β. στο πλαίσιο των καθηκόντων μου που αφορούν σε επαληθεύσεις/επιθεωρήσεις/ελέγχους πράξεων, δεν δύναμαι να συμμετέχω σε επαλήθευση/επιθεώρηση/ έλεγχο που αφορούν σε πράξεις Δικαιούχων ή Ενδιάμεσων Φορέων με τους οποίους βρίσκομαι ή διατηρώ σχέση που δύναται να χαρακτηριστεί ως σύγκρουση συμφερόντων, δηλαδή σχέση από την οποία να έχω προσωπικό, οικονομικό κυρίως, συμφέρον εξαρτώμενο από τους Δικαιούχους ή τους Ενδιάμεσους Φορείς, το οποίο δύναται να επηρεάσει την αμερόληπτη εκτέλεση των καθηκόντων μου με αθέμιτο τρόπο. Ενδεικτικά δε, αν συμμετέχω ο ίδιος ή μέσω νομικού προσώπου στο οποίο είμαι βασικός μέτοχος στο εταιρικό ή μετοχικό κεφάλαιο ή στην διοίκηση των Δικαιούχων ή των Ενδιάμεσων Φορέων για τις εν λόγω πράξεις ή έχω καταρτίσει ή συμμετάσχει με οποιονδήποτε τρόπο στην κατάρτιση των προς υποβολή προτάσεων ή στην αξιολόγησή τους. Επίσης, δεν μπορώ να συμμετέχω σε επαλήθευση/επιθεώρηση/έλεγχο πράξεων, όταν στο εταιρικό ή μετοχικό κεφάλαιο ή στην διοίκηση των φορέων αυτών, συμμετέχει σύζυγος ή ανιών ή κατιών συγγενής μου μέχρι και τετάρτου βαθμού. Επιπλέον, δεν μου επιτρέπεται, κατά τη διάρκεια άσκησης των καθηκόντων επαλήθευσης/επιθεώρησης/ελέγχου που μου έχουν ανατεθεί να αποδέχομαι δωρεές παντός είδους από τους ελεγχόμενους.

Γ. ως υπεύθυνος για τη διενέργεια πληρωμών (εισηγητής εκκαθάρισης, εκκαθαριστής, υπεύθυνος λογαριασμού για πληρωμές σε δικαιούχους/αναδόχους/προμηθευτές) δε δύναμαι να βρίσκομαι ή να διατηρώ σχέση που δύναται να χαρακτηριστεί ως σύγκρουση συμφερόντων, δηλαδή σχέση από την οποία να έχω προσωπικό, οικονομικό κυρίως, συμφέρον εξαρτώμενο από τους Δικαιούχους, το οποίο δύναται να επηρεάσει την αμερόληπτη εκτέλεση των καθηκόντων μου με αθέμιτο τρόπο. Επιπλέον, δεν μου επιτρέπεται, κατά τη διάρκεια άσκησης των καθηκόντων που μου έχουν ανατεθεί να αποδέχομαι δωρεές παντός είδους.

1. Διαβεβαιώνω ότι εάν διαπιστώσω, κατά την ανάθεση/ άσκηση δραστηριότητας στο πλαίσιο των καθηκόντων μου, ότι συντρέχει οποιοδήποτε κατάσταση, η οποία δύναται να χαρακτηριστεί ως σύγκρουση συμφερόντων κατά τα ανωτέρω, οφείλω να τη δηλώσω άμεσα στον Προϊστάμενο της Υπηρεσίας/ στον Πρόεδρο του οργάνου που συμμετέχω. Στην περίπτωση αυτή, γνωρίζω ότι οφείλω να ακολουθήσω τις διαδικασίες που θα μου υποδειχθούν από την Υπηρεσία ή το όργανο στο οποίο συμμετέχω ή πρόκειται να συμμετάσχω και ότι ενδέχεται να υποχρεωθώ να μην αποδεχθώ την ανάθεση καθηκόντων ή να διακόψω τη συμμετοχή μου στην άσκηση των καθηκόντων αυτών.